Keri s Lavrovom o ruskoj podršci sirijskom predsedniku Asadu\nDržavni sekretar SAD Džon Keri poručio je svom ruskom kolegi Sergeju Lavrovu u telefonskom razgovoru da podrška Moskve sirijskom predsedniku Bašaru al Asadu može da samo da pojača rat u Siriji, saopštio je Stejt department.\nKeri je sinoć u telefonskom razgovoru s Lavrovim ponovio stav Vašingtona o tom pitanju. On je zvao Lavrova nekoliko sati posle izjave ruskog predsednika Vladimira Putina koji je potvrdio i opravdao nastavak političke i vojne pomoći sirijskom predsedniku.\n“Državni sekretar Keri je rekao da nastavak podrške Rusije predsedniku Asadu može da izazove jačanje i produženje sukoba, i da potkopa naš zajednički cilj borbe protiv ekstremizma”, navodi se u saopštenju iz Stejt departmenta.\nKeri je ponovio da za Vašington borba međunarodne vojne koalicije predvođene SAD protiv Islamske države koja kontroliše velike delove teritorije Iraka i Sirije ne može da dovede do bilo kakve saradnje s predsednikom Asadom.\nOn je ponovio da su se SAD obavezale da se bore protiv Islamske države sa koalicijom od preko 60 zemalja, u kojoj Asad ne bi nikad mogao da bude verodostojan član, i podvukao da bi SAD pozdravile konstruktivnu ulogu Rusije u naporima za suzbijanje te ekstremističke grupe.\n“Državni sekretar je podvukao da nema vojnog rešenja za opšti sukob u Siriji koji može biti rešen političkom tranzicijom i udaljavanjem od Asada”, navodi se u saopštenju.\nSAD su često ranije tražile od Rusije, koja je bliski saveznik Sirije, da ubedi predsednika Asada da ode s vlasti i prepusti prelaznim vlastima da pregovorima okončaju građanski rat koji razdire Siriju od 2011. godne.\nPredsednik SAD Barak Obama je u petak ponovo kritikovao Rusiju, rekavši da je ruska strategija podrške predsedniku Asadu “osuđena na propast”.\nPutin je juče odgovarajući na optužbe Vašingtona o slanju vojne opreme i ruskih vojnika Siriji rekao: ” Mi podržavamo sirijsku vladu u borbi protiv terorističke agresije, predložili smo joj i nastavićemo da joj nudimo tehničku vojnu pomoć” .\n16.09.2015 u 12:56 / Odgovori\nPa pokazala se ta prelazna vlast u Iraku i Libiji kao jako dobra…


Završene blokade puteva zbog usvajanja Zakona o eksproprijaciji /video, foto/ - 27.11.2021, Sputnik Srbija\nZavršene blokade puteva zbog usvajanja Zakona o eksproprijaciji /video, foto/\nU više gradova u Srbiji građani su, na poziv organizacije „Kreni Promeni“ i više ekoloških udruženja, blokirali puteve u znak protesta protiv Zakona o... 27.11.2021, Sputnik Srbija\nGrađani koji su se okupili u Beogradu nameravali su da blokiraju Gazelu, što je policija zabranila, blokirali su saobraćaj na Mostarskoj petlji na isključenju iz Ulice kneza Miloša ka Sajmu.Saobraćaj na Mostarskoj petlji je bio blokiran, kao i svi prilazi Gazeli. Policija je blokirala stepenice na Mostarskoj petlji, preneo je Tanjug.U jednom trenutku, zajedno sa policajcima, na Gazeli se pojavio i ministar policije Aleksandar Vulin..Mediji su preneli da je i deonica auto-puta na Novom Beogradu blokirana, u visini Sava centra, a da su na kolovozu građani i policajci.Građani su se prvo okupili kod Palate pravde odakle su Savskom ulicom krenuli ka Gazeli, ali je policija blokirala Savsku u pokušaju da ih spreči da priđu mostu.Učesnici protesta u Novom Sadu blokirali su Varadinski most, a kako javlja RTS došlo je do koškanja građana sa pripadnicima Žandarmerije.Demonstranti su blokirali magistralu i pri ulasku na autoput, u Preljini, kod Čačka..Predstavnici ekološkog udruženja „Suvoborska greda“ najavili su svakodnevnu blokadu puteva dok se ne povuku doneti zakoni o referendumu i eksproprijaciji. I u Kragujevcu su demonstranti blokirali deo ulice Kralja Aleksandra Prvog Karađorđevića, na raskrsnici kod Saborne crkve. Prema navodima lokalnih medija, blokada je bilo i u drugim gradovima, kao što su Šabac, gde je blokiran put ka Loznici, Valjevo, gde je blokiran put ka Loznici, Bačka Palanka, Kruševac, Jagodina...Pojedine organizacije najavile su još u petak blokade na putevima širom Srbije, ali je MUP to zabranio, navodeći da je svaka blokada saobraćaja kršenje zakona, kao i održavanje neprijavljenih skupova.Neredi na mostu u ŠapcuNa blokadi mosta u Šapcu došlo je do većih incidenata, objavili su lokalni mediji na društvenim mrežama. Grupu građana koji su blokirali most napali su maskirani muškarci koji su nosili palice i zapretili da će bagerom da uklone vozila u blokadi.\n17:11 27.11.2021 (Osveženo: 21:59 27.11.2021)\n© Tanjug / TARA RADOVANOVICProtest u Beogradu zbog usvajanja Zakona o eksproprijaciji\nU više gradova u Srbiji građani su, na poziv organizacije „Kreni Promeni“ i više ekoloških udruženja, blokirali puteve u znak protesta protiv Zakona o eksproprijaciji i Zakona o referendumu i narodnoj inicijativi. Blokade su trajale oko sat vremena, od 14 do 15 sati, osim u Beogradu, gde je blokada auto-puta kod Sava centra trajala duže.\nGrađani koji su se okupili u Beogradu nameravali su da blokiraju Gazelu, što je policija zabranila, blokirali su saobraćaj na Mostarskoj petlji na isključenju iz Ulice kneza Miloša ka Sajmu.\nSaobraćaj na Mostarskoj petlji je bio blokiran, kao i svi prilazi Gazeli. Policija je blokirala stepenice na Mostarskoj petlji, preneo je Tanjug.\nU jednom trenutku, zajedno sa policajcima, na Gazeli se pojavio i ministar policije Aleksandar Vulin..\n© Tanjug / TARA RADOVANOVICZbog protesta saobraćaj je blokiran.\nZbog protesta saobraćaj je blokiran.\nMediji su preneli da je i deonica auto-puta na Novom Beogradu blokirana, u visini Sava centra, a da su na kolovozu građani i policajci.\nGrađani su se prvo okupili kod Palate pravde odakle su Savskom ulicom krenuli ka Gazeli, ali je policija blokirala Savsku u pokušaju da ih spreči da priđu mostu.\nUčesnici protesta u Novom Sadu blokirali su Varadinski most, a kako javlja RTS došlo je do koškanja građana sa pripadnicima Žandarmerije.\nDemonstranti su blokirali magistralu i pri ulasku na autoput, u Preljini, kod Čačka..\nPredstavnici ekološkog udruženja „Suvoborska greda“ najavili su svakodnevnu blokadu puteva dok se ne povuku doneti zakoni o referendumu i eksproprijaciji.\nI u Kragujevcu su demonstranti blokirali deo ulice Kralja Aleksandra Prvog Karađorđevića, na raskrsnici kod Saborne crkve.\nPrema navodima lokalnih medija, blokada je bilo i u drugim gradovima, kao što su Šabac, gde je blokiran put ka Loznici, Valjevo, gde je blokiran put ka Loznici, Bačka Palanka, Kruševac, Jagodina...\nPojedine organizacije najavile su još u petak blokade na putevima širom Srbije, ali je MUP to zabranio, navodeći da je svaka blokada saobraćaja kršenje zakona, kao i održavanje neprijavljenih skupova.\nNeredi na mostu u Šapcu\nNa blokadi mosta u Šapcu došlo je do većih incidenata, objavili su lokalni mediji na društvenim mrežama.\nGrupu građana koji su blokirali most napali su maskirani muškarci koji su nosili palice i zapretili da će bagerom da uklone vozila u blokadi.


Suša “spržila” 170 miliona KM, cijene hrane će naglo skočiti – Haber.ba\nOvosezonsko smanjenje obima poljoprivredne proizvodnje u bh. entitetu RS moglo bi, po procjenama resornog ministarstva, biti teško oko 270 miliona KM, a stručnjaci ocjenjuju da će se to odraziti i na rast cijena hrane, uglavnom domaće.\nSuša - Blic.rs\nDa će do poskupljenja doći, potvrdio je i Stevo Mirjanić, ministar poljoprivrede, šumarstva i vodoprivrede bh. entiteta RS, koji je naglasio da je zbog izrazite suše, koju je bh. entitet RS imao, biljna proizvodnja smanjena od 40 do 60 posto, a ponegdje i do 80 posto.\nSaša Grabovac, izvršni direktor Udruženja ekonomista RS SWOT, rekao je za da se “očekuje poskupljenje domaće hrane, ali ne i one iz uvoza, od kojeg smo dosta ovisni”, pišu “Nezavisne“…\n“U zemljama koje imaju visok stepen razvoja agrokulture, gdje se sve navodnjava, bit će puno manji uticaj ove vremenske neprilike i roba iz uvoza će nadomjestiti ono što smo mi izgubili. Domaća hrana sigurno hoće poskupjeti, a i pitanje je hoće li moći naći svoje mjesto na tržištu, jer je našem potrošaču najbitnija cijena”, pojasnio je Grabovac.\nStojan Marinković, predsjednik Saveza udruženja poljoprivrednih proizvođača bh. entiteta RS, kazao je da bi direktna posljedica suše mogla biti i veća od 300 miliona maraka.\nMinistar je rekao da treba ići u smjeru uvođenja mehanizama zaštite domaće proizvodnje, što je prijedlog koji je Vlada bh. entiteta RS više puta upućivala Vijeću ministara BiH.\n“Jedan oblik je uvođenje prelevmana. Drugi je sezonsko ograničenje uvoza”, pojasnio je Mirjanić, koji je podsjetio da je u agrarni sektor u bh. entitetu RS u proteklih osam godina uloženo 890 miliona KM.\n“U opštini (Bosanski) Šamac šteta na kukuruzu zbog suše veća je od 50 posto, a procjene su da će na nekim područjima biti i veća”, rekao je Svetozar Evđić, načelnik opštinskog Odjeljenja za privredu.\nAgencija za agrarna plaćanja bh. entiteta RS nastavila je s isplatom podsticaja za poljoprivrednu proizvodnju iz ove godine, pa je u petak isplaćeno dodatnih 1,4 miliona KM.\n“U ponedjeljak se očekuje nova uplata, u skladu sa zaključkom Vlade (bh. entiteta) RS o dinamici isplate podsticaja za 2017. godinu do kraja augusta”, navode iz resornog ministarstva.\nMjere pomoći agraru u bh. entitetu RS\nIsplaćeno je svih 60 miliona maraka podsticaja za prošlu godinu, te više od 20 miliona iz ove godine. Do kraja augusta bit će isplaćeno ovogodišnjih najmanje 50 posto podsticaja. Obezbijeđeno još 10 miliona KM, od čega po pet miliona za kapitalna ulaganja i za podsticanje novog ciklusa proizvodnje.\nPrijedlog je da se zakupci i koncensionari zemljišta oslobode plaćanja do 50 posto naknade u narednih godinu dana. Bit će predložen i reprogram glavnice i kamata za obaveze poljoprivrednika za 2017.\nBit će upućen zahtjev zajedničkim institucijama BiH za uvođenje sezonskog ograničenog uvoza odnosno prelevmana i slično. U toku je razgovor s osiguravajućim društvima da se isplate sve premije onima koji su proizvodnju osigurali. Razmatra se i finansiranje do 50 posto osiguranja poljoprivredne proizvodnje.\nMoguće je i povećanje podsticaja za navodnjavanje, mehanizaciju i protivgradne mreže, a povrat bi bio do 50 posto od investicije.\nTeme:BiH, izdvojeno, poljoprivreda, poskupljenja, suša, vrućine\nOtežano odvijanje saobraćaja na nekoliko putnih pravaca\nNINA BADRIĆ SE PRISJETILA OCA I RASPLAKALA JAVNOST: “Dobroto moja…”\nKada je hrvatskoj pjevačici Nini Badrić preminuo otac Simo, za njim ostala je velika...\nJulija Skripal preživjela je pokušaj ubistva za koji britanske vlasti optužuju Rusiju, ali se...\nTamne trešnje odlične su za naše zdravlje, a uz to "peglaju" bore i spriječavaju...\nManifestacija proglašenja najboljih pojedinaca ligaških takmičenja pod okriljem Fudbalskog saveza BiH održana je večeras...\nAko već niste, sada obavezno morate da probate ovo sjajno, tradicionalno jelo.


Lasić: Izetbegovićevo "turčenje Bošnjaka" obiće se o glavu BiH\nProfesor Filozofskog fakulteta Sveučilišta u Mostaru Mile Lasić smatra da je predsjedavajući Predsjedništva BiH Bakir Izetbegović tokom današnje posjete turskog predsjednika Redžepa Tajipa Edogana Sarajevu "ciljano izveo turčenje Bošnjaka, koje će se obiti o glavu i Bošnjacima i cijeloj BiH".\n"Neupitno je da se svim ovim BiH za nekoliko koraka udaljila od EU, koja će za BiH u budućnosti sve više biti misaona imenica", rekao je Lasić za portal "Kliks".\nLazić smatra sramotnim poruke koje su danas poslate sa predizbornog skupa Erdogana u sarajevskoj dvorani "Zetra", na kojem se obratio i Izetbegović, navodeći da je jedno od 12 osnovnih načela moderne politike - "ne vjeruj političaru koji miješa religiju i politiku".\n"Od političara moramo zahtijevati respekt i toleranciju prema vjernicima drugih religija. Politički vođa koji nije sposoban za to mora da se posmatra kao opasnost za mir u unutrašnjosti države i prema vani", rekao je Lasić.\nKomentarišući poruke upućene sa današnjeg skupa u "Zetri", Lasić kaže da nije bilo lako procijeniti ko je učinio "besramnije manipulacije" - Erdogan ili Izetbegović.\n"Izetbegović je i u Predsjedništvu BiH i u svom nastupu u "Zetri" bezočno pomiješao i istoriju i historiju, i vjeru i politiku, čime je definitivno pokazao da nije prosvijećen, ni čovjek ni političar", dodao je Lasić.\nOn je naveo da Erdogan godinama vodi ratove u svojoj zemlji i u prvim susjedstvima, za šta je čak danas u Predsjedništvu BiH dobio i javnu pohvalu od Izetbegovića, što je, kako je ocijenio, međunarodni skandal.\nNavodeći da je Erdogan "persona non grata" u evropskim demokratskim zemljama, Lasić podsjeća da je turski predsjednik nedavno pozvao Evropljane da glasaju za svoje desničare i fašiste.\nU tom kontekstu gledano, kaže Lasić, sramotno je besprimjerena bila i današnja Erdoganova "lekcija" iz demokratije zemljama EU na skupu u "Zetri".\n"Ko ima takve prijatelje, njemu neprijatelji i ne trebaju, jer će zauvijek u političkom i kulturološkom pogledu ostati maloljetan", zaključio je Lasić.\nUhapšen osumnjičeni za ratne zločine u Varešu


Nabavka sardina jeste državna tajna! Žurnal - Jedina slobodna teritorija\nReagiranje Jelene Pekić: Nabavka sardina jeste državna tajna!\nObjavljeno: 22.10.2020. u 20:12h\nAdvokat Jelene Pekić direktorice Direkcije za robne rezerve Kantona Sarajevo pisao je Žurnalu navodeći da je Žurnalov tekst napad na Jelenu Pekić, njen ugled i čast. Reagovanje objavljujemo u cijelosti kao i Žurnalov odgovor\nDirektorica Direkcije za robne rezerve Kantona Sarajevo Jelena Pekić, putem advokata, reagovala je na tekst Žurnala "Zašto se nabavka sardina proglašava državnom tajnom" navodeći da je tekst napad na nju, njen ugled i čast. Direktorica Pekić u reagovanju tvrdi da su sve nepravilnosti koje je utvrdio Ured za reviziju FBiH u vezi javnih nabavki rad prethodne direktorice a ne njen.\n„U prvom dijelu teksta netačno se iznose činjenice i istine. Finansijski revizorski izvještaj Ureda za reviziju institucija Kanton Sarajevo u ovoj godini rađen je za cijelu 2019. godinu i ne odnosi se na javnu nabavku koja je rađena u 2020. godine i koju je moja klijentica vodila prema propisima i odobrenjema i ista nije predmetom pomenute revizije“, navela je direktorica Pekić putem advokata u „Zahtjevu za ispravkom izražavanja“.\nOdgovor Žurnala: Žurnal se nije bavio Finansijskim revizorskim izvještajem Ureda za reviziju institucija Kantona Sarajevo. Ured za reviziju institucija Kantona Sarajevo koliko je poznato redakciji Žurnala ne postoji pa tako nije ni ovlašten da se bavi finansijskom revizijom javnih ustanova ili preduzeća niti je redakcija Žurnala upoznata sa radom navedenog ureda. Žurnal je pisao o Izvještaju o finansijskoj reviziji Kantona Sarajevo za 2019. godinu koji je urađen od strane Ureda za reviziju institucija Federacije BiH i izvještaj je javno dostupan čak i za direktoricu Pekić i njenog advokata. Direktorica Pekić i njen advokat isti izvještaj mogu pročitati na ovom linku a o radu i nazivu Ureda za reviziju institucija Federacije BiH mogu se upoznati na ovom linku. Žurnal nije ni tvrdio da se Izvještaj odnosi na nabavke iz 2020. godine u tekstu je jasno navedeno da je Izvještaj urađen za 2019. godinu kao i da je direktorica Pekić u 2020. godini nastavila praksu svojih prethodnika kršeći Zakon o javnim nabavkama pravdajući nabavke čak i sardina državnom tajnom. Direktorica Pekić trebala bi ponovo pročitati Žurnalov tekst.\nDIREKTORICA PEKIĆ & ADVOKAT:“ Za vašu informaciju pomenuta nabavka koju je radila moja klijentica bila je označena kao državna tajna jer je tako planirana, tačnije kao rezervacija roba za potrebe robnih rezervi iz kojih će se snadbijevati i kuhinje“.\nODGOVOR ŽURNALA: Činjenica da je direktorica Pekić nabavku sardina i ostalih prehrambenih artikala-povrća, mliječnih proizvoda i začina u vrijednosti 2.075.000 KM planirala i pokrenula postupak nabavke jeste razlog zbog kojeg je Agencija za javne nabavke BiH podnijela krivičnu prijavu protiv direktorice Pekić. Direktorica Pekić nije mogla koristiti mehanizam državne tajne da bi izbjegla primjenu Zakona o javnim nabavkama jer se nabavke prehrambenih artikala za snadbjevanje javnih kuhinja ne mogu proglašavati državnom tajnom to su jasno naveli i revizori Ureda za reviziju FBiH za iste nabavke prethodnih godina .\nDIREKTORICA PEKIĆ &ADVOKAT: Napominje se da je podnositeljica zahtjeva na dužnosti od juna 2019. godine i ova nabavka rađena je nakon njenog stupanja na dužnost pa se od tog perioda niti jedan postupak ne vodi bez prethodno formirane Komisije koja provodi postupak u cilju transparentnosti upravljanjem javnim novcem, te nakon kojeg peroda tačnije od polovine juna 2019. godine nijedan ugovor nije sklopljen na bazi samo jedne ponude.\nOdgovor Žurnala: Koliko je transparentno upravljanje javnim novcem ali i nabavke Direkcije za robne rezerve najbolji je primjer je da je Agencija za javne nabavke BiH podnijela krivičnu prijavu protiv direktorice Pekić zbog kršenja Zakona o javnim nabavkama tokom pandemije koronavirusa.\nDIREKTORICA PEKIĆ & ADVOKAT: Firma Vinojug do dolaska na mjesto direktora je uvijek i jedino dobijala javne nabavke kao jedini ponuđač, a ugovor je potpisivan pod velom tajne. Nakon dolaska moje klijentice na mjesto direktora zahtjevi za dostavu ponuda za ovu nabavku poslani su na 11 adresa, s tim da je firma Vinojug, kao i ostale firme, nije ispunjavala uslove za učešće na javnoj nabavci koje je stekla nakon naknadnog kompletiranja potrebnim dokumentima, a nakon čega je kao najpovoljniji ponovo potpisao ugovor kao i ranije a sve u skladu sa propisima i preporukama Vlade KS.\nOdgovor Žurnala: Kao što ste naveli do dolaska Jelene Pekić na mjesto direktora firma Vinojug je uvijek kao jedini ponuđač dobijala javne nabavke od Direkcije a ugovori su potpisivani pod velom tajnom. Nakon dolaska direktorice Pekić ništa od navedenog se nije promijenilo. Firma Vinojug i dalje dobija poslove od Direkcije a kao i prije ugovori i nabavke koje ova firma i dalje dobija su pod „velom tajne“ . Da li je Direkcija poslala zahtjeve za dostavljanje ponuda na 11 adresa ili samo na adresu firme Vinojug Žurnal ne može potvrditi jer direktorica Pekić kao i njena prethodnica na ovu nabavku je stavila veo državne tajne.\nU nastavku reagovanja direktorica Pekić i njen advokat navode da sve nabavke o kojima je Žurnal pisao a koje su navedene u Izvještaju o finansijskoj reviziji KS nisu provođene od strane Jelene Pekić već od prethodnog direktora. Čitavo reagovanje pročitajte u galeriji Žurnala .


SAD odbile Air Serbiju za kodšer letove sa Etihadom - Aviokarta.net\nVesti » SAD odbile Air Serbiju za kodšer letove sa Etihadom\nSAD odbile Air Serbiju za kodšer letove sa Etihadom\nAmeričko ministarstvo saobraćaja (DoT – Department of Transportation) je 18. januara donelo rešenje da ne odobri zahtev Air Serbije da postavi sopstvene oznake na letove Etihada prema Sjedinjenim Američkim Državama.\nOvakva odluka znači da Air Serbia neće moći da uspostavi kodšer letove iz Beograda preko Abu Dabija ka Sjedinjenim Državama tako što bi dodala svoju oznaku (JU) na letove koje Etihad obavlja između Abu Dabija i SAD.\nU obrazloženju odluke se navodi da je DoT uzeo u obzir besmislenost zahteva koji se odnosio na letove od Beograda do SAD preko Abu Dabija što je skoro dvostruko duža putanja nego preko evropskih gradova preko kojih već postoje kvalitetne i raznovrsne avio veze.\nDoT objašnjava da takvi letovi nisu u interesu američkih građana i putnika i da ne postoji nijedan opravdani razlog da bi putnik iz Srbije do SAD leteo preko Abu Dabija.\nBitan razlog za odbijanje zahteva je i efektivna kontrola nad kompanijom koja je poverena Etihadu iako ova kompanija ima manjinsko učešće u Air Serbiji sa 49 posto. DoT smatra da je Srbija dala emiratskoj kompaniji pravo upravljanja operacijama i finansijama i to se direktno protivi američkim pravilima koja zahtevaju da strani avioprevoznici koji organizuju letove ka Sjedinjenim Državama moraju biti u vlasništvu i kontrolisani od strane one države iz koje su ili menadžera iz te države.\nAmeričko udruženje linijskih pilota (ALPA) je pozdravilo odluku nacionalnih vlasti da ne odobri Air Serbiji kodšer letove sa Etihadom. Predlog vlastima da odbiju zahtev našeg nacionalnog avioprevoznika uputila je američka aviokompanija Delta Air Lines, a udruženje linijskih pilota se priključilo inicijativi.\nOdluka američkih vlasti nema nikakve veze sa svrstavanjem Srbije kao države u Kategoriju 1 koja daje mogućnost uspostavljanja direktnih aviolinija ka SAD. To su dva različita procesa. Predviđeno je da u martu Srbiju poseti delegacija američkih vazduhoplovnih vlasti (FAA) koje su deo ministarstva saobraćaja (DoT) i koja treba da izvrši finalnu proveru ispunjenosti uslova za prebacivanje Srbije u Kategoriju 1. Ako se to desi Air Serbia bi mogla da uspostavi direktan saobraćaj ka SAD i ne bi joj bio potreban kodšer sporazum za letove preko Abu Dabija.


Marko Nikolić - 23/02/2017\nObožavatelji Rijane i Kejti Peri vrlo dobro znaju da od njih uvek mogu da očekuju neočekivano. Ovoga puta nije u pitanju nova boja kose,...\nEva Ras, 77-godišnja glumica, nikako ne prestaje da šokira javnost svojim direktnim izlaganjima na bilo koju temu. Na pitanje šta misli o prostituciji njen odgovor...\nUrbanStandard - 07/12/2015\nSaveti poznatih o dijeti koje ne treba slediti\nNebojša Rašković - 18/09/2013\nGlas poznatih ličnosti daleko se čuje, a mnogi se i ugledaju od njih. Ipak, ni poznati ne postpuaju uvek ispravno. Pročitajte koje njihove savete o dijetama ne smete slediti.\nKako poznati gledaju na ljubav\nNebojša Rašković - 13/09/2013\nNa račun večnih svađa o tome ko je šef u kući, ko koliko (ne)želi seks i kako ga doživljavaju našalili su se mnogi poznati. Pročitajte što oni kažu o tome...\nNebojša Rašković - 06/09/2013


Na pomolu nova seks afera: U svesci privedenog makroa i ime jednog crnogorskog političara! – Borba\nNa pomolu nova seks afera: U svesci privedenog makroa i ime jednog crnogorskog političara!\nOvih dana je u svim medijima u Srbiji kao bomba odjeknula vijest o hapšenju organizatora mreže elitne prostitucije, kojom prilikom je zaplijenjena i jedna posebno dobro sakrivena i čuvana sveska u kojoj su makroi vodili evidenciju svojih najekskluzivnijih klijenata.\nMeđutim, javnosti nije poznato da se među mnogobrojnim javnim i estradnim ličnostima u toj svesci našlo i ime jednog poznatog političara iz Crne Gore, koje je zaprepastilo pripadnike MUP-a uključene u ovu akciju.\nSrpski mediji su saznali da je riječ o jednom od najuticajnijih lidera iz regiona, koji je prema zapisima iz sveske definitivno i jedan od vodećih korisnika seksualnih usluga u regionu, a o čemu svjedoči okolnost da su među njegovim omiljenim djevojkama, pored državljanki Srbije, bile i Bosanke i Rumunke.\n”O luksuzu koji preferira svjedoči i to da je ovaj političar intimna druženja organizovao na egzotičnim destinacijama, koje su poznate kao lokacije elitne prostitucije”, objavili su srpski mediji pozivajući se na izvore u policiji.\nPodsjećamo da su pripadnici Službe za borbu protiv organizovanog kriminala MUP Srbije, po nalogu Tužilaštva za organizovani kriminal, 14. januara razbili mrežu organizatora elitne prostitucije na teritoriji Srbije i BiH. Tom prilikom su uhapšena ukupno 22 lica, inače pripadnici dvije kriminalne grupe, odnosno 21 makro i jedan policajac, koji se sumnjiči da je za njih provjeravao podatke o određenim klijentima i vozilima.\nPored toga, zaplijenjeno je 176 mobilnih telefona, 12 lap-topova, četiri vozila i manja količina droge i municije, te pomenuta sveska.\nVelika akcija MUP-a Srbije: Podgoričanin uhvaćen sa 80 kila droge, potraga za pomagačima!\nJocko komentariše 1 godina ago\nKako providno I jadno, ha ha ha ha\nSrbi su porijeklom Crnogorci komentariše 1 godina ago\nVise jedan Milo pojeba po Srbiji no svi Turci za 500 godina.Srbi ne postoje kao nacija, Srbi su porijeklom Crnogorci=Mi smo jedan narod\nPerun komentariše 1 godina ago\nVelika istraga srpskih istražitelja: Krunski svjedok otkriva veze crnogorskih moćnika u elitnoj prostituciji! - Borba 1 godina ago\n[…] Na pomolu nova seks afera: U svesci privedenog makroa i ime jednog crnogorskog političara! […]


Dačić: Srbija neće imati „većeg neprijatelja“ od Bila Klintona i Medlin Olbrajt - Novinar.rs\nDačić: Srbija neće imati „većeg neprijatelja“ od Bila Klintona i Medlin Olbrajt\nServer je izjavio da „nije mudra odluka Dačića da na narednim izborima u SAD organizuje podršku srpskih doseljenika Donaldu Trampu“.\nDačič je reagovao na ocenu američkog eksperta za Balkan Dačić kaže da ga čudi da Server želi da pravo koje uživaju Albanci u SAD, suspenduje Srbima koji tamo žive.\n„Kada Albanci organizovano podržavaju Hilari Klinton i kada po njoj i po njenom suprugu daju čak i imena buticima, onda je to legitiman stav. A kada ja, na nivou ideje, najavim mogućnost da bi Srbi organizovano mogli da podrže Trampa, onda je to mešanje u unutrašnje stvari Amerike. Zaista smešno“, rekao je Dačić.\nPrema njegoj oceni, on svojim stavom ne otežava poziciju Srbije i dodao da nije nikakva tajna da većina srpskog naroda ima mnogo više simpatija prema Trampovoj, nego prema nekim ranijim administracijama u SAD. „Jer, za razliku od Klintonovih, koji su otvoreno rekli da je nezavisno Kosovo njihov porodični legat, Trampov aparat pokazuje za nas ohrabrujuće znake da bi oko budućeg rešenja za kosovski čvor moglo da se pregovara“, rekao je Dačić.\nTo je, kako je, rekao je Dačić, različito od doba vladavine „Klintonovih koji misle da su tu priču zapečatili bombama 1999“. „Srbi treba da postanu organizovani faktor, pa nek demokrate razmišljaju kako da osvoje njihove glasove“, rekao je Dačić.\nBivši Bajdenov savetnik: Dačić planira da se meša u unutrašnju politiku Amerike\nPosted in POLITIKATagged #BIL KLINTON #DANIJEL SERVER #IVICA DAČIĆ


RTS :: Rasprava o amandmanima na Zakon o glavnom gradu\nPolitika Rasprava o amandmanima na Zakon o glavnom gradu\npetak, 24. maj 2019, 10:38 -> 17:56\nSkupština Srbije završila je rad, a raspravu o amandmanima na Predlog izmena o glavnom gradu nastaviće u sredu, 29. maja.\nMinistar državne uprave i lokalne samouprave Branko Ružić rekao je tokom načelne rasprave da se poveravaju veće nadležnosi Gradu Beogradu, ali i da se vrši bolja podela poslova između gradskih i prigradskih opština.\nIzmenama i dopunama Zakona prigradskim opštinama daju se znatno veća ovlašćenja nego što danas imaju i u nadležnosti opština predviđa se osnivanje javnih preduzeća uz prethodnu saglasnost Skupštine grada.\nPrigradske opštine moći će da izdaju građevinske dozvole do 5.000 kvadratnih metara, ali i da vrše legalizaciju objekata do 3.000 metara kvadratnih.\nPoslanica SNS Jelena Žarić–Kovačević osvrnula se na najavu referenduma u opštini Stari Grad, navodeći da je to protivno zakonima i pravilima prakse, te da predsednik opštine Marko Bastać sprovodi još jednu zloupotrebu u nizu.\n"Smatram da građani treba da čuju na koji način se radi i da će biti zloupotrebljeni u politickoj borbi", rekla je Žarić–Kovačevićeva.\nOpozicija koja bojkotuje plenumske rasprave kritikovala je na konferencijama za novinare predložena rešenja, navodeći da se "na mala vrata" uvodi privatizacija javnih komunalnih preduzeća, a zamerili su i što, kako kažu, nije bilo javne rasprave.


Mihajlović: Kakvi crveni i žuti kartoni? - Vesti - Politika - ALO!\nOPET O GO SNS\nMihajlović: Kakvi crveni i žuti kartoni?\nAutor: Tanjug | 21.01.2015 - 09:05:00h | Komentara: 3\nZorana Mihajlović tvrdi da na sednici Glavnog odbora SNS nije bilo reči o "kartonima". Ona je najavila i izgradnju 160 kilometara novih puteva i odgovorila na kritike povodom imenovanja direktora Železnica.\nPotpredsednica Vlade Srbije, ministarka građevinarstva, saobraćaja i infrastrukture Zorana Mihajlović izjavila je da na sednici Glavnog odbora SNS nije bilo reči ni o kakvim "ni žutim, ni crvenim kartonima", nego da se razgovaralo o tome kako da se građanima omogući bolji život i da se preispitavalo ono što je urađeno.\nMihajlović, koja je i potpredsednica SNS, rekla je da se ta stranka ne zove tako slučajno, jer je napredna upravo u tom delu kada analizira sve što radi, da su naprednjaci obećali građanima bolji život i da se o tome razgovaralo i na sednici predsedništva i Glavnog odbora SNS.\nPotpredsednica SNS je u Jutarnjem programu TV "Pink" istakla da se preispitivalo koliko je urađeno i koliko je moguće uraditi, jer je na kraju rezultat jedino važan, zbog čega sve ono što radi bilo koji član vlade mora biti merljivo i vidljivo.\nNa pitanje novinara da li joj je predsednik Vlade Aleksandar Vučić zamerio to što, prema navodima pojedinih medija, želi da postane predsednica Republike i što je kritikovala predsednika Srbije Tomislava Nikolića, Mihajlović je odgovorila da je to za nju "sa strane", a da je najvažnije "šta mi to radimo za građane Srbije".\n- Ako se slučajno i učinilo da se više bavimo sobom nego što se bavimo onim zbog čega smo tu, onda se zaista mi svi zajedno izvinjavamo - rekla je Mihajlović.\nOna je istakla da "nije to bila kritika na rad predsednika, daleko od toga, možda sam govorila o određenim osobinama" i da će "o radu predsednika odlučivati građani na izborima".\n- Ovo je možda čak više priča o Vučiću i o neverovatnoj radnoj energiji koju on ima i koja nas inspiriše. Dakle više bih rekla da sam o tome pokušavala da govorim - rekla je Mihajlović i dodala da nije mislila ništa loše i da je govorila o određenim karakteristikama.\nMihajlović je dodala da je urednik "Informera" izneo niz optužbi na njen račun i rekao da će možda imati problema zbog toga što je u pitanju visoka funkcionerka i visoki član Vlade, a da je samo nekoliko dana nakon toga u sopstvenoj emisiji rekao da nije bilo ni cenzure, ni problema, niti ga je ko pozvao, niti mu je bilo ko bilo šta rekao.\nMihajlović je izjavila i da će ove godine u Srbiji biti izgradjeno 160 kilometara puteva, a da će Železnica sledeće godine da modernizuje najmanje 100 kilometara pruge.\nOna je rekla da se u Srbiji trenutno radi na 150 mostova i da će biti završen put Niš - Dimitrovgrad, dok je, govoreći o Železnici, istakla da su "tu i ruski i kuvajtski i češki kredit i da to mora da ide brže".\nMihajlović je istakla da Železnica ima svoje direktore i izvršne direktore, da će danas biti održan sastanak i da moraju da ubrzaju realizaciju postojećih projekata.\nPrecizirala je da je "trenutna vrednost projekata u Železnici jedna i po milijarda" i najavila novi projekat - modernizaciju pruge Beograd - Budimpešta.\nOsvrnuvši se na reagovanje opozicionih stranaka koji su naveli da je bruka što je promenjen direktor "Železnica Srbije", Mihajlović je kazala da nije bruka što je povučen čovek nakon što se saznalo da ima odredjene hipoteke i da na prvim mestima moraju biti snažne, iskusne i nekompromitovane ljude.\nMihajlović je najavila da će do kraja godine biti modernizovana fabrika vode, čime će se konačno staviti tačka na pitanje kvaliteta i higijenske ispravnosti vode u Užicu.\nOna je ukazala da Užice ima visok stepen aerozagadjenja i da je juče puštena u rad i četvrta mernoregulaciona gasna stanica.\nMihajlović je istakla da je u Šapcu, odnosu Krupnju i Koreniti, pregledan put koji je oštećen u poplavama, koji je dugačak 11 kilometara, a koji će biti završen u junu.\nNa pitanje novinara o rudarsko-metalurškom kombinatu "Trepča" Mihajlović je odgovorila da predstoje teški razgovori i da nijednog trenutka nije bilo otvoreno pitanje imovine.\nMihajlović je precizirala da je "vrednost mineralnih sirovina na Kosovu 16 milijardi tona od čega su oko tri i po milijarde vezane za 'Trepču'".\n- Tek kada se otvori pitanje imovine, ono će se otvoriti jednog trenutka u Briselu, onda možemo da pričamo i o 'Trepči', ali i o svim drugim javnim preduzećima - najavila je Mihajlović i podsetila da su na Kosovu i "Elektroprivreda Srbije" i "Telekom".\nMihajlović je dodala da svetski ekonomski forum u Davosu, gde se nalazi i premijer Aleksandar Vučić, predstavlja odličnu priliku da se razgovara o projektima i da je "pripremljeno sve ono što postoji u infrastrukturi, saobraćaju i energetici i svim drugim oblastima".\nslobodan Vreme: 21.01.2015 10:33h\nZORANA opet odeca NOVA za predstavu i reklamu na PINKU...Pratite njeno odevsanje za reklamu/MANEKENA...od 100.000 din.plate.....SRAMNO\nbojann90 Vreme: 21.01.2015 11:44h\nMa kakvi kartoni,to neko pravi zbrku,zeljni su svadje a snadje u SNS nema.\nNova Srpska Napredna Stranka Vreme: 29.01.2015 10:04h\nTu se nezna ni ko pije ni ko plaÄ‡a! Lud zbunjen normalan!


Pacijenti morali izaći iz banjalučkog kliničkog centra zbog dojave o bombi — Radio Velkaton : Radio Velkaton\n2. Juna. 2022. Bosna i Hercegovina\nPacijenti morali izaći iz banjalučkog kliničkog centra zbog dojave o bombi\nZbog prijetnje o postavljenoj eksplozivnoj napravi na Univerzitetskom kliničkom centru u Banjoj Luci pacijenti su jutros morali napustiti bolnicu.\nIz policije je saopćeno da preduzimaju sve neophodne mjere i radnje kako bi se izvršio pregled objekta i utvrdilo da li je riječ o još jednoj lažnoj dojavi.\nKako pokazuju snimci RTRS-a, pacijenti na pokretnim krevetima se nalaze ispred UKC-a dok o njima brinu medicinski radnici i ljekari koji su također evakuisani. Za sada nije poznato da li su pacijenti morali napustiti sve odjele ove zdravstvene ustanove.\n“Rano jutros, na zvanične e-mail adrese UKC Republike Srpske stigle su dojave o postavljenom eksplozivu. U skladu sa protokolima koje nalažu ovakve situacije, obaviješten je MUP Republike Srpske , vrši se evukacija pacijenata i radnika, a nadležne službe pretražuju prostore bolnice. Zaposlene u UKC Republike Srpske, naše pacijente i njihove porodice uvjeravamo da su poduzete sve potrebne aktivnosti kako bi se osigurala bezbijednost. Osuđujemo što su zdravstvene ustanove, medicinski radnici i najosjetljivija kategorija građana postali meta ovakvih radnji koje izazivaju osjećaje neisigurnosti i straha”, saopćeno je iz UKC-a.\nInače ovo je prva zdravstvena ustanova koja je meta nepoznatih osoba koje u posljednje dvije sedmice podižu paniku slanjem emailova s prijetećim sadržajem.\nOvo je nastavak prijetnji širom BiH koje su kulminirale jučer kada je dojava o postavljenim bombama stigla u 429 osnovnih i srednjih škola u entitetu RS. Također jučer su u jutarnjim satima prijeteće poruke dobile i policijske stanice u Kantonu Sarajevo.\nNa svu sreću, sve dojave su bile lažne, ali su zahtijevale detalne preglede objekata.


Grad Gradačac - Zvanična web stranica - www.gradacac.ba - Predstavljen projekat „ ReLOaD“ na području općine Gradačac\nPredstavljen projekat „ ReLOaD“ na području općine Gradačac\nDatum kreiranja ponedjeljak, 19 Februar 2018 12:12\nOpćina Gradačac u saradnji sa UNDP-om organizovala je javnu raspravu i prezentaciju projekta „ReLOaD“ – Regionalni program lokalne demokratije na Zapadnom Balkanu. Predstavljen je projekat i prioritetne oblasti prema kojima će se raspisati javni poziv za dostavljanje projekata organizacija civilnog društva.\nOvaj projekat provodi Razvojni program Ujedinjenih nacija (UNDP), a finansira Evropska unija. Opći cilj programa je jačanje prticipativne domokratije i EU integracija na Zapadnom Balkanu putem osnaživanja civilnog društva da aktivno učestvuje u donošenju odluka, te unapređenja pravnog i finansijskog okruženja za civilno društvo.\nNa prezentaciji projekta prisustvovali su predstavnici nevladinih organizacija sa područja općine Gradačac. Prisutnima su se obratilili H.Muhamedović Nermina ispred Općine Gradačac i g-đa Branka Matić predstavnica UNDP-a koja je predstavila Projekat. Najavljen je termin za objavu javnog poziva i planirane aktivnosti UNDP-a vezane za pružanje pomoći potencijalnim aplikantima.\nZatim je uslijedila javna rasprava na kojoj su uzeli riječ predstavnici NVO postavljanjem konkretnih pitanja vezanih za uslove apliciranja i projekte koji bi se mogli realizovati na području općine Gradačac.


RS nastavlja po svome, objavljen entitetski Zakon o lijekovima i medicinskim sredstvima\nUkaz o proglašenju Zakona o lijekovima i medicinskim sredstvima Republike Srpske objavljen je sinoć u “Službenom glasniku Republike Srpske”, a potpisala ga je predsjednica RS-a Željka Cvijanović 23. decembra. Ovaj zakon na snagu će stupiti za šest mjeseci.\nU oktobru ove godine Narodna skupština Republike Srpske izglasala je Zakon o lijekovima i medicinskim sredstvima. Nakon toga je 1. novembra Klub delegata bošnjačkog naroda u Vijeću naroda RS donio Odluku o pokretanju postupka zaštite vitalnog nacionalnog interesa bošnjačkog naroda u pomenutom zakonu te 8. novembra tu odluku i obrazložio.\nPredsjedavajuća Vijeća naroda RS Nada Tešanović 6. decembra ove godine dostavila je Ustavnom sudu Republike Srpske, odnosno njegovom Vijeću za zaštitu vitalnog interesa, akt kojim traži utvrđivanje povrede vitalnog nacionalnog interesa bošnjačkog naroda. Ipak, vijeće je 13. decembra donijelo rješenje kojim je njihov zahtjev odbačen.\nTo rješenje Ustavnog suda objavljeno je u “Službenom glasniku RS” 20. decembra, čime su se stekli uslovi i za objavu zakona.\nVlast Republike Srpske na ovaj način nastavlja urušavanje državnih institucija ignorišući sva upozorenja. A podsjetimo, nedavno je nadležne u tom entitetu upozorila i Evropska komisija.\n– Ustavni okvir Bosne i Hercegovine ne pruža pravni osnov entitetima da se jednostrano povuku iz uspostavljenih državnih institucija ili zabrane primjenu državnog zakona na entitetskom nivou, dok entiteti i pododjeli moraju u potpunosti poštovati odluke institucija Bosne i Hercegovine – navodi se u upozorenju.


Zanimljivosti dana : Podrška Stivena Hokinga i Marka Zakerberga za traganjem života u svemiru\nJedan internet-investitor dobio je podršku čuvenog fizičara Stivena Hokinga i osnivača Fejsbuka Marka Zakerberga za razvijanje futurističkog plana traganja za životom u svemiru...\nJuri Milner najavio je danas projekat vredan 100 miliona dolara. Cilj projekta je da se ispita mogućnost slanja velikog broja minijaturnih svemirskih letelica, veličine mikročipa za kompjuter, do zvezdanog sistema Alfa Kentauri, zvezdanog sistema najbližeg Sunčevom sistemu.\nMilneru u ovom pionirskom planu osvajanja svemira finansijski pomažu naučnik Stiven Hoking, kao i osnivač Fejsbuka Mark Zakerberg. Imajući u vidu Hokingovu inteligenciju i polja interesovanja, jasno je da će njegova pomoć prevazilaziti finansijsku.\nCilj letelica bio bi da nađu planetu koja ima potencijal za održavanje života. Još nije otkrivena takva planeta u sazvežđu Alfa Kentauri, ali stručnjaci kažu da se neka možda tamo krije. Letelice bi putovale do tog sazvežđa 20 godina i tamo bi vršile ispitivanja, a podatke bi slale nazad, na Zemlju.\nProfesor Hoking je rekao za BBC da bi ta fantazija mogla da bude ostvarena ranije nego što se misli.\n"Astronomi veruju da postoji razumna šansa da postoji planeta slična Zemlji koja kruži oko jedne od zvezda u sistemu Alfa Kentauri. Ali znaćemo više u naredne dve decenije, od teleskopa baziranih na Zemlji ili u svemiru", rekao je on.\nRekao je da bi, s obzirom na tehnološka dostignuća u poslednje dve decenije, to moglo biti moguće ostvariti tokom samo jedne generacije.\nHoking i Zakerberg podržavaju projekat Milnerove fondacije Breaktrhough, privatne organizacije koja finansira naučna istraživanja koja države smatraju preambicioznim.\nMada ovog autobusa nema još na putevima u Evropi, već se uveliko razrađuje kocept…


Još jedna ubedljiva pobeda KMF Smederevo – Semendria\nJoš jedna ubedljiva pobeda KMF Smederevo\n16. septembar 2015. SPORT – Izvor: Naše novine – Valjevci su primili osam, a Vranjanci sedam golova od ekipe Smedereva. Već posle dva odigrana kola KMF Smederevo je jasno svima stavio do znanja da ima kvalitet da se ove sezone, uprkos promenjenom sistemu takmičenja, najozbiljnije uključi u borbu za titulu prvaka. Gostovanje u Vranju odlučeno je već posle prvih 20 minuta koje su Smederevci rešili u svoju korist rezultatom 5:1. Preostalih 20 minuta izabranici Veljka Spasojevića odradili su bez većih problema za konačnih i ubedljivih 7:3.\nTri gola na utakmici postigao je novajlija u ekipi Smedereva Stojković, a po jednom su se u listu strelaca upisali Đorđević, Virijević, Simeunović i Prvulović. Pobeda dobija na značaju ako se zna da su Smederevci bili oslabljeni neigranjem kažnjenog Stoiljkovića i povređenih golmana Kneževića i Cvetanovića.\nSmederevo trenutno drži čelnu poziciju na tabeli sa maksimalnim bodovnim učinkom i impresivnom gol razlikom 15-5.\n– U narednom kolu igramo sa Kopernikusom. Maksimalno ozbiljan pristup utakmici i rezultat ne bi trebalo da izostane. Gost dolazi u oslabljenom sastavu i mislim da smo, imajući u vidu trenutnu formu obe ekipe, mi veliki favoriti pred ovu utakmicu. Osim toga, ako ne zabeležimo pobedu u petak bacamo u vodu oba trijumfa na gostovanjima. Pobeda je bitna i zbog samopouzdanja kod igrača jer se odmah posle meča sa Kopernikusom sastajemo sa ekipom Deusa koja je u ovom kolu deklasirala prvaka države Ekonomac sa 8:4 – već sada najavljuje meč sa novajlijom u ligi strateg Smedereva Veljko Spasojević.\nUtakmica Smederevo – Kopernikus igra se u petak od 20 časova u Dvorani Smederevo.\n« Izmeštanje pruge – sledeće godine\nBronzani veslači iz Smedereva »


Kaže se da posedovanje informacija znači imati uticaj i moć\nDa bi ostali na vlasti, korumpirani pojedinci i organizacije širom sveta cenzurišu, hapse pa i ubijaju novinare koji otkrivaju informacije o kriminalnim aktivnostima i zloupotrebi vlasti. Novinari su danas suočeni sa brojnim opasnostima-- od legalizalovanog šikaniranja do ubijanja.\nNovinar Medi Kisej traži od lidera svoje njegove zemlje Gambije da shvate da imati vlast ne znači posedovati privilegije, već imati odgovornost u službi narodu. Kisej je nedavno bio u poseti SAD da bi primio nagradu Sloboda štampe, koju dodeljuje nevladina organizacija Komitet za zaštitu novinara. Vlasti u Gambiji smatraju nezavisne novinare agentima političkih rivala, a ne zagovornicima potlačenih kaže Kisej koji je bio zatvarana 2000. i 2006. To je bilo upozorenje drugim novinarima, smatra on.\n“Poruka je strah, strah i strah. Kada sam bio hapšen i tretiran tako loše da se to graničilo sa torturom, moje kolege koje su saznale o tome počele su dobro da razmišljaju šta i kako da rade. ”\nIračka novinarka Atvar Bajat je takodje dobila nagradu Sloboda štampe--ali posthumno pošto je jedna 80-toro novinara ubijenih u Iraku od 2003. I Hajatulah Kan iz Pakistana je jedna od oko 600 novinara ubijenih širom sveta od 1992...\nKokmitet za zaštitu novinara je saopštio da 85 odsto ubica novinara nije izvedeno pred lice prave i počinioci -- autokrate, ratni komandanti i krijumčari drogom--ostaju na slobodi. Izvršni direktor Komiteta za zaštitu novinara, Džoel Sajmon (Joel Simon) kaže da se novinari danas suočavaju sa novim izazovom, kako on kaže, “ demokritatora” , odnosno autoritarnih vlastodržaca, koji koriste demokratska načela da bi podrili demokratiju.\n“To znači da moramo utrošiti značajnu energiju da bi smo dokumentovali sofisticiranija i suptilnija zlostavljanja, objavljivajući ih i objašnajvajući svetu i našim biračima o tome šta se dogadja. Takva zlostavljana su prikrivenije prirode.”\nSajmon primenjuje izraz “demokritator”na ruskog predsednika Vladimira Putina, čija vlada je usvojila nove zakone i ograničila aktivnosti medija, nevladinih oganizacija i organizacija za zaštitu ljudskih prava.\nPutin je takadje kritikovan za, kako mnogi smatraju, zakasnelo i blago reagovanje na smrt novinarke Ane Politikovske, koja je kritikovla ruskog lidera i rat u Čečeniji. Na njenoj sahrani, britanski ambasador u Moskvi, Antoni Brenton, rekao je da je Kremlj svestan da ubistvo Politikovske nije izolovan incident.\n“Oni znaju da je smrt ovakvih novinara bolest Rusije, sa kojom treba da se uhvate u koštac da bi preobrazili Rusiju u demokratiju i društvo, koje oni i mi želimo za tu zemlju..”\nImena tih novinara su ukresana na jednoj ploči na groblju u Arlingontu u državi Virdžiniji, u blizini Vašingtona. Gambijski novinar Medi Kisej je svestan da bi jednog dana njegovo ime moglo biti dodato na toj ploči. Uprkos tome, on je rekao da rizikuje svoj život ” pošto neko mora da govori u ime zanemelih.”


U fokusu - Solidarno za Miroslava Jovanovića: Prikupljena tek šestina potrebnog novca - Vesti iz Kragujevca i Šumadije - Pressek.rs\nBy V.Glišić, Cenzolovka, foto:M.J. Ponedeljak, 8. april 2019.\nNa računima koji su otvoreni za prikupljanje pomoći jednom od najpoznatijih kragujevačkih novinara i uredniku nedeljnika Kragujevačke Miroslavu Jovanoviću ovog jutra (8. april) nalazi se 285.010 dinara. To je tek šestina potrebne sume koju Jovanović mora da plati svom bivšem poslodavcu – izdavačkom preduzeću AD „Svetlost” u stečaju, na osnovu presude Apelacionog suda u Kragujevcu, piše Cenzolovka.\nJovanoviću je, naime, sud naložio da preduzeću u kome je radio 30 godina isplati na osnovu ranijih sudskih procesa, zbog tekstova koji su objavljeni u vreme kada je on bio urednik, 820.000 dinara, zatim 185.000 za sudske troškove i kamate od 2014. godine, kada je prvostepena presuda postala izvršna. Prema očekivanju njegovih advokata – oko 1,5 miliona dinara.\nKako je Jovanović prošle godine u penziju otišao sa biroa rada, on ne može kaznu da plati i preti mu oduzimanje porodične kuće.\nGrupa kragujevačkih novinara je zbog toga oformila grupu Solidarno za Miroslava Jovanovića, koja već nekoliko nedelja pokušava da prikupi novac za svog nekadašnjeg kolegu.\nKampanja je započela prikupljanjem novca u gradskoj kafani „Stara Srbija”, u kojoj je Jovanović redovan gost, a zatim su kutije za prikupljanje pomoći svake subote postavljane i kod Prve kragujevačke gimanzije, gde se tradicionalno završava protestna šetnja „1 od 5 miliona“.\nOd pre dve i po nedelje Udruženje građana Šumadijski centar za građanski aktivizam „Res publica” otvorilo je i namenski račun za pomoć Jovanoviću, a novac se prikuplja i u inostranstvu preko platforme Gofundme, preko koje je do sada prikupljeno 310 američkih dolara.\nAkciju podržavaju i udruženja\nAkciji podrške Miroslavu Jovanoviću priključila su se i sva novinarska udruženja i organizacije: Nezavisno udruženje novinara Srbije, Udruženje novinara Srbije, Nezavisno društvo novinara Vojvodine, Asocijacija medija, Asocijacija nezavisnih elektronskih medija, Asocijacija lokalnih nezavisnih medija Lokal press, Asocijacija onlajn medija, Sindikat novinara Srbije i Slavko Ćuruvija fondacija.\nPodršku Miroslavu Jovanoviću pružili su i novinari Radio-televizije Kragujevac, kao i dnevni list Danas, čije je poslovodstvo donelo odluku da na ime solidarne pomoći za kragujevačkog novinara uplati 50.000 dinara.\nJovanovićeve kolege organizovale su i pojedinačne akcije, pa je tako dugogodišnji radijski voditelj Miroslav Miletić – Mića Turčin prodavao svoju kolekciju gramofonskih ploča, a fotograf Zoran Petrović svoju monografiju „Kragujevac za početnike i starosedeoce”.\nMeđutim, dosadašnji pokušaji nisu bili dovoljno uspešni, kažu organizatori, pa je za protekle četiri nedelje prikupljeno tek 285.010 dinara i 310 dolara.\n- Prikupljanje novca ide veoma traljavo. Po mom mišljenju, jedan od problema jeste to što smo kao ljudi izgubili osećaj solidarnosti. Novac uglavnom prikupljamo za decu obolelu od teških bolesti ili za ekstremne slučajeve kada novinarima upale kuću, a za ljude kojima preti oduzimanje krova nad glavom više nemamo saosećanja. Drugi razlog je to što iza akcije stoji grupa novinara. Naša profesija je potpuno degradirana i nemamo moć da utičemo na biznismene i velike kompanije koji bi najviše mogle da nam pomognu, istakla je Gordana Jocić, jedna od organizatora grupe Solidarno za Miroslava Jovanovića.\nOna dodaje da ipak neće odustati i da su tek u planu organizovane akcije. Prva u nizu zakazana je za utorak, 9. april, kada će u Pozorištu za decu premijerno biti prikazan film Vladimira Paunovića „Živi zid“, koji govori o bombardovanju kragujevačke fabrike „Zastava“. Sav novac od prodatih karata biće doniran za pomoć Miroslavu Jovanoviću.\nGordana Jocić takođe poziva sve poznate Kragujevčane da se uključe u ovu akciju tako što će pozvati svoje fanove i prijatelje da pomognu u skladu sa svojim mogućnostima.\nPrimalac: UG Res publica Kragujevac\nTagovi Kragujevac Sud vesti kragujevac\nKragujevački demonstranti: 13. aprila u Beogradu ...\nOrganizatori protesta u Kragujevcu tvrde da su privatni prevoznici u Šumadiji dobili „prijateljske sugestije“ da ne voze demonstrante 13. aprila u Beograd. Zbog toga su, na 14. ...\nDnevnik Diane Budisavljević u bioskopu\nPodnete krivične prijave protiv troje Kragujevčana


Beroš: Radimo na nabavci ruske vakcine Sputnjik ve\nTanjug 17. februara 2021. 11:05\nZAGREB – Ministar zdravlja Vili Beroš izjavio je danas da Hrvatska radi na tome da nabavi rusku vakcinu Sputnjik ve, da su diplomatski kontakti uspostavljeni i da su, kako je rekao, dva kriterijuma od osnovne važnosti – efikasnost i sigurnost primene.\nIstakao je da je svakoj vladi u interesu da vodi brigu o zdravlju građana i dodao da je „legitimno tražiti vakcine i van EU, pogotovo kada se isporuka unutar EU štekuje“.\n„Svako traži svoj put. EK je toga svesna“, naveo je ministar.\n„Ruska vakcina slovi kao efikasna, ali moramo detaljno da se informišemo o njenoj bezbednosti“, rekao je Beros u emisiji HRT-a „A sada vlada“.\nU kontaktu sa ambasadorom Rusije u Zagrebu, kazao je Beroš, dobio je informaciju da su ruske vlasti u kontaktu sa Evropskom agencijom za lekove (EMA) i da planiraju da predaju zahtev za registraciju vakcine na nivou EU.\n„Razmišljali smo o nabavci te vakcine i ranije. Osnovnu ulogu u tome ima struka, koja mora da utvrdi bezbednost i da nađe način kako da se prilagodi regulativi. U ovom trenutku pri EMA-i je postupak još tri proizvođača koje će u narednom periodu biti evaluirano i odobreno“, naveo je Beroš.


Valjevska gimnazija će u subotu 27. novembra nizom manifestacija proslaviti 140 godina postojanja, a proslava jubileja će trajati i tokom cele školske godine, rečeno je danas u toj školi.\n"Tog dana će biti izvedena i predstava Dramskog studija Valjevske gimnazije rađena po motivima poeme 'Kad dođeš u bilo koji grad' i drugih poema Matije Bećkovića po scenariju i u režiji Miroslava Ćiše Trifunovića", rečeno je na konferenciji za novinare.\nPrema najavama iz te škole, u petak, 26. novembra će u sklopu ceremonije takođe biti održan i večernji humanitarni koncert rok grupe "Neverne bebe", čiji je frontmen Milan Đurđević takođe nekadašnji učenik te gimnazije.\nDirektor te ugledne škole Radiša Kovačević rekao je danas novinarima da je u okviru obeležavanja 140-te godišnjice već održano nekoliko manifestacija, kao i da će neki programi biti nastavljeni tokom cele školske godine.\nValjevska gimnazija je po osnivanju bila smeštena u sadašnjoj zgradi Narodnog muzeja, nakon čega se selila nekoliko puta, a u današnjem zdanju ponovo se nalazi od školske 1966/67. godine.


PUTNICI, OPREZNO !!! Pojavile se lazne slep sluzbe saopstio je AMSS… opsirnije… – NAJNOVIJE VESTI\nPUTNICI, OPREZNO !!! Pojavile se lazne slep sluzbe saopstio je AMSS… opsirnije…\n22nd June 2016 , 11:11 30th June 2016 , 11:47 RTS\nPrevaranti se predstavljaju kao saradnici ADAC-a i pokušavaju da od žrtava nezgoda na putu izvuku novac, a kako je navedeno, u slučaju nezgode na putu, posebno bi trebalo da budu obazrivi turisti u Mađarskoj i Srbiji, saopštio je AMSS.\nADAC samo u severnoj Italiji i u Istri ima angažovana svoja vozila i svoje osoblje sa obeležjem ADAC kluba.\nVozila prevaranata su uglavnom markantno žuta i imaju čak ispisan i ADAC-logo, dok se vozači predstavljaju kao “Zlatni anđeli”. Zbog toga prevara na prvi pogled nije uočljiva. Međutim, vozači bi trebalo da budu skeptični, ako pomoć u inostranstvu – osim u Severnoj Italiji i Hrvatskoj – usledi sa prividno pravim ADAC-vozilom, a ne sa ugovornim partnerom. AMSS napominje da je jedini zvanični partner ADAC-a kod nas Auto-moto savez Srbije.\nVozačima se savetuje da u slučaju nezgode prvo kontaktiraju broj +49 89 22 22 22 za pomoć u inostranstvu. Nadležna stanica za hitne pozive u inostranstvu angažovaće tada lokalnog partnera ili šlep-službu. Vozač šlep-službe koji je dobio nalog uvek zna ime i članski broj osobe koja traži pomoć i na taj način može da se identifikuje kao vršilac usluge ADAC-a. Vozači bi posebno trebalo da budu oprezni ako se neposredno posle nezgode zaustavi šlep-vozilo i ponudi pomoć, navodi AMSS u saopštenju.\nU takvom slučaju preporuka je da se nastala šteta/kvar prvo prijavi stanici za pomoć u inostranstvu i da se sačekaju dalje instrukcije.\nUkoliko nije moguće ostvariti telefonsku vezu sa ADAC-om putem mobilnog telefona preporuka je da svoje vozilo zaključate i da se udaljite od njega nekoliko metara. Prevaratni u svoja vozila za šlepovanje često ugrađuju elektronske ometače, koji prekidaju telefonsku mrežu – navedeno je u saopštenju ADAC-a.\nAMSS navodi da godinu dana unazad upozorava na ovaj problem. U cilju zaštite, ne samo onih koji su članovi, već i svih motorizovanih građana iz Srbije i inostranstva, Auto-moto savez Srbije čini veliki napor da suzbije lažno predstavljanje pojedinaca koji nude usluge pomoći na putu.\nObmanjujući građane partnerskim logotipima, pa i logotipima AMSS, koje nezakonito postavljaju na svoja vozila, prouzrokovali su brojne probleme koji su rezultirali lošim kvalitetom usluga i nezadovoljstvom velikog broja ljudi, što je nedopustivo.\nSem toga, preporuka ADAC-a za obilaženje Srbije, mogla bi da izazove gubitke od nekoliko stotina miliona evra, koje država naplaćuje za akcize za gorivo, putarinu kroz Srbiju i ostale troškove.\nAMSS navodi da je već sproveo opsežnu akciju uklanjanja lažnih šlep-službi sa puteva Srbije uz podršku pravosudnih organa, kako bi na pravi način zaštitio sve one koji se nađu u situaciji da im je potrebna pomoć. AMSS poziva nadležne organe da se uključe u ovaj problem kako bi suzbili prevarante na glavnim putevima Srbije.


U Kini raseljavanje 330.000 ljudi zbog preusmeravanja vode - Gradjevinarstvo.rs\nU Kini raseljavanje 330.000 ljudi zbog preusmeravanja vode\n19.10.2009. | Beta\nKina je počela realizaciju grandioznog projekta prebacivanja voda iz Jangcea i drugih južnih reka na sever zemlje, u čijem je sklopu predviđeno raseljavanje 330.000 ljudi.\nKineske vlasti su pristupile raseljavanju u centralnom delu zemlje kako bi omogućile preusmeravanje vodenih tokova za više stotina kilometara ka gradovima u razvoju na sušnom severu, prenela je danas agencija Sinhua.\nKada bude završen ovaj projekat, milijarde tona vode biće kroz cevi i kanale u tri rute presumerene iz centralnih, južnih i zapadnih regiona ka Pekingu i drugim gradovima na severu koji se ubrzano razvijaju.\nOčekuje se da će centralna ruta, koja bi trebalo da bude završena do 2014. godine, snabdevati četvrtinu od ukupne vode u Pekingu.\nKritičari, međutim, navode da bi preusmeravanje vode moglo naškoditi prirodnoj sredini, a da neće zadovoljiti potrebe za vodom na severu.\nLjudi u provincijama Hubei i Henan biće izmešteni iz svojih domova blizu grada Dandžiankou, gde će biti izgrađena brana čime će biti preusmerena voda iz reke Jangce i njenih pritoka.\nZvaničnik iz vlasti u Henanu je rekao da će raseljavanje biti završeno 2011. godine.


Biznis Autor:Jelena Bulajić31. mar. 202108:14 > 12:40\nAko se primeni ovo što predlaže država, to će definitvno ubiti frilensere u Srbiji, ocenila je Katarina Pavlović iz Udruženje radnika na internetu. Upozorila je da bi posle svih davanja državi frilenseru sa prosečnom platom od 500 evra mesečno ostalo manje od minimalca.\nPavlović je u jutarnjem programu “Probudi se” na TV Nova S iznela detaljnu računicu koliko bi frilenseri prema predlogu koji im nudi država trebalo da plate.\nRadnici koji zarađuju ispod 200 evra mesečno ne bi, prema tom predlogu, plaćali nikakav porez za stari dug.\nNajviše frilensera, kako je navela Pavlović, ima prosečna primanja oko 500 evra mesečno, odnosno 58.750 dinara, što je godišnje 705.000 dinara.\nPredlog vlade podrazumeva da filenseri imaju pravo na neoporezivi iznos od 18.300, što je na mesečno nivou 219.600 dinara.\nTakođe, kako je objasnila imaju pravo i na normirane trškove, od 43 odsto što je na godišnjem nivou 303.150 dinara.\nKada se normirani troškovi i neoporezivi deo oduzumu od godišnih primanja, ostaje poreska osnovica od 182.150 dinara.\n„Na tu osnovicu treba da se primeni porez od 20 odsto, još 10,3 odsto doprinosi za zdravstvo. Kada se to sve obračuna dobijete da je vaša rata za stari dug koju ćete plaćati narednih 10 godina odnosno 120 meseci oko 4.600 dinara mesečno“ objasnila je Katarina Pavlović i ocenila da to samo po sebi ne deluju kao veliki iznos.\nTo je, međutim, samo stari dug, dok frilenseri od sredine oktobra prošle godine moraju redovno da izmiruju tekuće obaveze.\nZa te obaveze ide druga računica i za razliku od računice za stari dug, za tekuće dugove normirani troškovi su 18.300 mesečno fiksno.\nNakon tog odbitka na platu od 58.750 dinara, poreska osnovica ostaje 40.450 dinara.\nNa tu poresku osnovu frilenser plaća porez 20 odsto, penzijsko osiguranje 25 odsto i zdravstveno osiguranje 10,3 odsto.\n„Kada to sve iskalkulišete, dobijete da državi svakih mesec treba da platite oko 22.300 dinara. Plus stari dug od oko četiri hiljade, znači da svaki mesec državi morate da plaćate 27 hiljada. Tada vam od onih 500 evra sa početka ostaje 31 hiljada što je manje od minimalca“ zaključila je Katarina Pavlović.\nOna je prenela da su im predstavnici Vlade Srbije na jučerašnjem sastanku rekli da ne mogu da pristanu da se frilenserima otpišu stari dugovi i da ima se porez naplaćuje od oktobra prošle godine.\nZa novi dug, kako je navela, prvo bi trebalo da se vidi šta država nudi frilnserima za namete koje im bude uzimala.\nPredstavnica frilensera je navela da je u Severnoj Makedoniji obaveza frilensera da plate od 8 do 10 odsto poreza, dok je ostavljena kao opciona mogućnost da li žele ili ne da plaćaju doprinose. U Bosni i Hercegovini frilenseri plaćaju 10 odsto poreza i 4 odsto doprinosa za zdravstvo.\nPrema predlogu koji Vlada trenutno nudi frilenserima, oni bi državi za porez i doprinose trebalo da daju oko 45 odsto zaraze, navela je Pavlović i ocenila da to spada u veće namete u Evropi.\nOna upozorava da će „ukoliko zaživi ovaj predlog to biti kraj frilensinga u Srbiji“ i podsetila da su mnogi frilenseri već prestali da rade.\n"Probudi se"frilenserikatarina pavlovićporeziračunicaudruženje radnika na internetuVlada Srbije


Šćekić: Protiv korupcije se treba boriti sistemski, stvaranjem ozbiljnog zakonodavnog i institucionalnog okvira – СНП\nŠćekić: Protiv korupcije se treba boriti sistemski, stvaranjem ozbiljnog zakonodavnog i institucionalnog okvira\nНема коментара на Šćekić: Protiv korupcije se treba boriti sistemski, stvaranjem ozbiljnog zakonodavnog i institucionalnog okvira\nNulta stopa tolerancije na korupciju i odlučna borba protiv ove pojave, koja je decenijama unazad ušla u sve pore institucija i društva, zadatak je kojim će se ozbiljno baviti Vlada Crne Gore u narednom periodu, ocijenjeno je na sastanku ministra zdravlja Dragoslava Šćekića sa Zoranom Miljanićem, ministrom bez portfelja, u čijoj je nadležnosti praćenje sprovođenja politike u oblasti borbe protiv korupcije.\nMiljanić je, kako je saopšteno, istakao da planirano donošenje nacionalne strategijje za borbu protiv korupcije, u čijoj izradi će učestvovati predstavinici svih institucija, privrede i dio nevladinih organizacija koje su se svojim radom dokazale u ovoj oblasti. Pored toga, prema njegovim riječima, u narednom periodu planirano je formiranje nacionalnog savjeta za borbu protiv korupcije, koji će, činiti predstavnici šireg opsega institucija iz oblasti u kojima postoji sumnja na korupciju, jer, prema njegovim riječima, korupcija se može iskorijeniti samo učešćem svih činilaca društva.\nS obzirom da je u proteklom periodu zdravstveni sistem vrlo često bio predmet sumnje na korupciju na različitim nivoima, Šćekić je naglasio da je potrebno ozbiljno pristupiti preispitivanju svih segmenata koji se prepoznaju kao mogući momenti koruptivnog ponašanja. On je dao punu podršku donošenju strateških dokumenata i formiranju nacionalnog savjeta, jer se, kako je naglasio, problemu korupcije i organizovanog kriminala, kako u ostalim segmentima društva, tako i u zdravstvenom sistemu, mora pristupiti na najodgovorniji način.\n„Ozbiljno i konkretno se moramo baviti ovim problemom, svi u okviru zdravstvenog sistema, ali i ostali nadležni organi, jer moramo pokazati ozbiljnost, kako zbog nas samih, tako i zbog ostvarivanja našeg puta pristupanju Evropskoj uniji“, istakao je Šćekić.\nMinistri su se saglasili da je neophodno preispitati zakonska rešenja i izmijeniti zakonsku regulativu koja se odnosi na oblast korupcije i koja je možda omogućila da se u pojedinim oblastima korupcija praktično ozvaniči, što je nedopustivo i ne smije se više tolerisati. Oni su zaključili da se protiv korupcije treba boriti sistemski i da se stvaranjem ozbiljnog zakonodavnog i instituciolnalnog okvira, uz aktivno učešće svih relevantnih sudionika, može doći do rezultata, a to je svakako društvo bez korupcije\n← Đurović: Ekonomski razvoj zavisiće od konkurentnosti regiona Jugoistočne Evrope → Sredstva godinama nekotrolisano odlazila iz sistema


Međunarodni sajam građevinarstva u Beogradu - 4zida.rs\n21. 04. 2022./ Jasmina, 4zida.rs / Novogradnja, Novosti / 0 komentara\nMeđunarodni sajam građevinarstva biće održan od 27. do 30. aprila u Beogradu. Sajam će se održati u halama i na otvorenom prostoru Beogradskog sajma. Ovaj vodeći događaj u građevinskoj industriji okupiće izlagače iz svih oblasti građevinske industrije – projektovanja, izgradnje i održavanja objekata u visokogradnji, niskogradnji i hidrogradnji itd.\nPosetioci sajma će moći da se upoznaju sa najsavremenijim materijalima, građevinskim mašinama, uređajima i alatima koji se koriste u građevinarstvu, a osim toga biće i izlagača iz domena opremanja enterijera.\nPosetioci Sajma, a pre svega osobe koje rade u oblasti građevinarstva imaće priliku da uspostave kontakt i poslovnu saradnju sa izlagačima iz iznostranstva, jer je u okviru Sajma organizovan njihov nastup i izlaganje. Na ovogodišnjem sajmu biće predstavljene nacionalne izložbe Češke Republike, Turske, Holandije i Indije. Pojedinačno će se nastupiti veći broj izlagača iz Poljske, a organizovano će izlagati kompanije preko Privrednih komora Republike Srpske i Tuzle.\nOkrenut, pre svega, stručnoj publici i predstavnicima građevinskih kompanija i preduzeća koja gravitiraju ka toj privrednoj grani, ova manifestacija je pokazatelj budićih trendova u građevinarstvu.\nNa 46. Međunarodnom sajmu građevinarstva i posetioci će moći da dobiju sve neophodne informacije o izgradnji i opremanju porodičnog ili poslovnog objekta. Biće u prilici i da vide nova rešenja stanovanja, izgradnje, kao i najnovija dostugnuća i tehnologije iz ove oblasti.\nU okviru Sajma građevinarstva biće organizovan i 12. Međunarodni STONE-EXPO sajam gde će se posetiocima predstaviti izlagači iz oblasti eksploatacije i obrade kamena.\nKljučne reči BeogradInvestitorinovogradnjasajamgradnjagrađevinagrađevinarstvosajam građevinarstva


PSŽ: "Murinju poštovanje, ne i posao" - Sportske.net\nPSŽ: "Murinju poštovanje, ne i posao"\nVlasnik Pari Sen Žermena Naser Al-Helaifi tvrdi da ne postoji mogućnost da na leto na "Park Prinčeva" stigne Žoze Murinjo ali ni Arsen Venger.\nIako su se juče pojavili navodi da će je Žoze Murninjo utočište naći u Parizu, ispostavilo se da vlasnici Pari Sen Žermena nemaju nameru da ponude Portugalcu saradnju.\nSlična situacija je i sa Arsenom Vengerom, koji je sve bliži odlasku iz Arsenala, ali osim poštovanja trenerskih sposobnosti, vlasnik Pari Sen Žermena ni za "Profesora" nema bilo kakve namere kada je u pitanju saradnja.\n"Meni nije poznato kakav odnos sa čelnicima Real Madrida ima Žoze Murinjo ali to i nije moja briga. Poštujem ga kao čoveka i trenera a isto mislim i o Arsenu Vengeru. Ipak, tandem Leonardo - Anćeloti ostaje u klubu. Spekulacije da sam na 'ratnoj nozi' uvek me dobro nasmeju" kazao je Al-Helaifi.\nBez obzira što u datom trenutku vlasnik PSŽ-a ne planira promenu trenera na njegovu konačnu ocenu onoga što je Anćeloti uradio tokom tekuće sezone čekaće se do maja kada se može očekivati promena stava ili potvrda onoga što danas tvrdi.


Osposobljavanje zaposlenih za pružanje prve pomoći - Zastita Beograd\nŠtiteći druge štitite sebe i kredibilitet vaše firme\nUsluga podrazumeva OSNOVNO ili NAPREDNO osposobljavanje.\nPretežno se vrši u prostorijama našeg Preduzeća ali po zahtevu klijenata može se organizovati i u njihovim prostorijama.\nTim edukatora i doktora specijalista medicine Zaštite Beograd uspešno vodi sertifikovan program osposobljavanja zaposlenih za pružanje prve pomoći.\nOvu obuku vršimo u skladu sa:\n– Pravilnikom o načinu pružanja prve pomoći, vrsti sredstava i opreme koji moraju biti obezbeđeni na radnom mestu, načinu i rokovima osposobljavanja zaposlenih za pružanje prve pomoći („Sl. glasnik RS“, br. 109/2016).\nSavremene metode pružanja prve pomoći za radna mesta niskog i visokog rizika\nUsluga se organizuje i pruža u skladu sa PRAVILNIKOM NAČINU PRUŽANJA PRVE POMOĆI, VRSTI SREDSTAVA I OPREME KOJI MORAJU BITI OBEZBEĐENI NA RADNOM MESTU, NAČINU I ROKOVIMA OSPOSOBLJAVANJA ZAPOSLENIH ZA PRUŽANJE PRVE POMOĆI i metodologijom, pruža dr. specijalista medicine rada. Pružanjem prve pomoći na adekvatan način, mi možemo spasiti nečiji život. Prva pomoć služi da se otkloni neposredna opasnost po život i zdravlje povređenog ili obolelog, nakon čega se pruža profesionalna medicinska pomoć. Svaki poslodavac je dužan da obezbedi pružanje prve pomoći na radnom mestu, kao i obuku odgovarajućeg broja zaposlenih za pružanje iste. Uz to, sredstva i oprema za pružanje prve pomoći uvek moraju biti lako dostupna i skladištena na propisanom mestu. Cela organizacija bi trebalo da bude uređena tako da svaki zaposleni ima mogućnost primanja prve pomoći tokom celog radnog vremena – u svim smenama i na svim lokacijama.\nSertifikovan i personalizovan program za pružanje prve pomoći\nOrganizujemo program osnovnog i naprednog osposobljavanja iz prve pomoći. Osnovno osposobljavanje potrebno je obezbediti za sva radna mesta, dok radnim mestima sa povećanim rizikom odgovara napredno osposobljavanje iz prve pomoći.\nSadržaj programa izrađujemo i prilagođavamo upravo procenjenim rizicima, organizaciji, prirodi i obimu rada, kao i svim drugim činiocima Vaše delatnosti.\nObuka se sastoji od pažljivo i koncizno osmišljenog teorijskog i praktičnog dela koji imaju za cilj da budu razumljivi i vizuelno jasni. Zaposlene obučavamo u prostorijama našeg preduzeća ili dolazimo u Vaše prostorije na zahtev.\nPredviđeno je da se ova obuka vrši na svakih pet godina, a nakog zavšetka programa, svaki polaznik dobija sertifikat o savladanoj obuci i stečenim kompetencijama.\nKontaktirajte nas već danas, i ispunite svoju zakonsku i etičku obavezu da svom timu pružite najkvalitetnije osposobljavanje za pružanje prve pomoći.


Autosign by CGS plus\nProjektovanje saobraćajne signalizacije i kreiranje izveštaja na naprednom nivou\nVrlo jednostavno uz pomoć višenamenskog softvera Autosign, unesite saobraćajne znakove i oznake na putu u vaš projekat, zahvaljujući novom softveru koji je razvijen od strane CGS Labs-a.\nJednostavan za korišćenje, a pritom omogućava veliku uštedu vremena pri projektovanju. Autosign sa svojom funkcionalnošću vam pruža napredne načine projektovanja signalizacije i automatizaciju radnih procesa.\nAutosign omogućava korisnicima da: postave znak na željeno mesto, unesu oznake na putu i saobraćajne portale, kreiraju interaktivne planove postavljanja znakova, vrše ocenu i revizije saobraćajnih projekata na osnovu CAD crteža.\nZapravo ove funkcionalnosti su samo neke od brojnih mogućnosti koje se korisnicima nude kroz softver.\nUkratko, Autosignom se izbegavaju brojni koraci uobičajenog ručnog unošenja i postavljanja znakova u vaš projekat. Tako da pored boljeg pregleda i tačnosti vašeg projekta, imate znatno manji utrošak vremena a zavaljujući jednostavnim korišćenjem programa koji se lako integriše u procese projektovanja.\nIzradite različita konceptualna i fizička planska rešenja koristeći širog opseg funkcionalnosti za bilo koje varijantno rešenje. Na primer, izaberite znak, a zatim i poziciju, iz baze saobraćajne signalizacije (znakovi opasnosti, znakovi izričitih naredbi, znakovi obaveštenja, dopunske table, privremena signalizacija, semafori ili ostale oznake vezane za puteve). Možete takođe kreirati detaljan izveštaj o saobraćajnoj signalizaciji, upotpunjen sa vašim napomenama i komentarima.\nSaobraćajni znakovi, ostale funkcionalnosti:\nPostavljanje znakova u odnosu na referentnu osovinu,\nUnos saobraćajnih znakova u CAD crtež, u potpunosti sa interaktivnim rotiranjem i opcijom definisanja pozicije,\nPregled znakova u bazi saobraćajne signalizacije, što podrazumeva i pregled izgleda, detalja...\nUređivanje i/ili dodavanje novih korisničkih znakova u bazu saobraćejne signalizacije\nUređivanje, pomeranje i/ili kopiranje saobraćajnih znakova unesenih u vaš CAD crtež\nPostavljanje zahtevane horizontalne signalizacije je takođe važan deo saobraćajnog projekta. S obzirom na tu potrebu postavljanja uzdužnih oznaka, poprečnih oznake i ostalih oznaka na putu kao i detaljno pozicioniranje, to je vrlo jednostavno na osnovu Autosignovih interaktivnih alata.\nOznake na putu, ostale funkcionalnosti:\nCrtanje svih vrsta linija, poprečnih oznaka i drugih oznaka,\nCrtanje i označavanje ostrva za usmerenje saobraćaja,\nUređivanja, označavanje i/ili brisanje oznaka na putu,\nKreiranje izveštaja označenih oznaka na putu sa automatskim ispisom količina, koji se može koristiti za analizu troškova.\nKreiranje saobraćajnih portala uz pomoć Autosign-a je vrlo jednostavno i izvodljivo za različite geometrijske oblike i dimenzije, tako da se mogu prilagoditi bilo kojoj saobraćajnoj površini. Pruža vam se mogućnost da uređujete i podešavate geometriju portala interaktivno ili dinamički, da prilagodite saobraćajnoj površini kao i da postavite i uređujete saobraćajne znakove na portalu.\nSaobraćajni portali, ostale funkcionalnosti:\nUnošenje saobraćajnih portala iz baze prethodno definisanih portala,\nPostavljanje portala u CAD crteže koristeći interaktivne komande za pozicioniranje i postavljanje,\nUređivanje geometrijskih parametara portala i pozicija,\nDodavanje postojećih znakova i/ili korisnički definisanih znakova na saobraćajni portal.\n3D prikaz saobraćajne signalizacije\nUnapredite svoje projekte prikazujući saobraćajne znakove, oznake na putu i/ili saobraćajne portale u 3Du. Podržane su bilo koje 3D face površine (CGS Labs površine, AutoCAD Civil 3D površine i dr.). To vam omogućava da analizirate vaše projekte, proverite preglednosti signalizacije u 3Du kao i to da u samoj fazi projektovanja uočite potencijalne probleme i kolizije.\n3D prikaz, ostale funkcionalnosti:\nPregled i provera u 3D prikazu vertikalne i horizontalne signalizacije, pre predaje projekta,\nKreiranje 3D vizuelizacija saobraćajne signalizacije,\nKreiranom 3D vizeuelizacijom proverite prohodnost vozila u saobraćajnom i slobodnom profilu.\nJezici i standardi/pravilnici\nAutosign je preveden na brojne jezike sa implementiranim standardima vezanim za saobraćajnu signalizaciju koje se odnose na te zemlje, a to su:\nBaze koje su trenutno u pripremi: Bugarska, Češka, Mađarska, Makedonija.


U trudnoći je najbolje spavati na boku - Roditelj Portal\nHome Trudnoća U trudnoći je najbolje spavati na boku\nU trudnoći je najbolje spavati na boku\nPosted By: Jovana Stojanovićon: april 04, 2013 In: TrudnoćaNo Comments\nSpavanje na ledjima pokazalo sa kao izuzetno nepovoljno za bebu, pa doktori preporucuju da se taj polozaj prilikom spavanja izbegava.\nTrudnice koje spavaju na ledjima imaju pet puta veci rizik da na svet donesu neuhranjeno dete ili mrtvorodjence, pokazala je nedavno sprovedena studija. Da bi se smanjio rizik u trudnoci, doktori savetuju buducim majkama da, ukoliko spavaju na ledjima, promene polozaj.\n„Podsticanje trudnica koje spavaju na ledjima da promene polozaj tokom sna je zaista jednostavan i lak pristup da smanjimo broj mrtvorodjene dece“, rekao je autor studije Luise O“Brajen sa Univerziteta Micigen.\nStudija je sprovedena u Africi i na Novom Zelandu, anketiranjem zena neposredno posle pordjaja. Spavanje na ledjima kod trudnica dovodi do pritiska i kompresije materice na veliku stomacnu venu, što onemogucava vracanje krvi u srce i pluca.


Industrijski gasovi | SGS Srbija\nHemikalije Industrijski gasovi\nIndustrijski gasovi sada se koriste u količinama koje bi čak i deceniju ranije bile nezamislive. Zahteva se i da imaju stepene čistoće koji bi se pre dvadeset godina mogli naći samo u istraživačkim laboratorijama.\nInovativna upotreba gasova kao reaktanata i nosilaca, od industrijske do medicinske sfere, zahteva da se njihova proizvodnja, distribucija i skladištenje pažljivo i profesionalno nadgledaju.\nIndustrijski gasovi su sada materijali sa preoštrim specifikacija. Mnogi procesi oslanjaju se na to da čistoća gasa bude delotvorna i efikasna tako da čak i najmanja odstupanja u kvalitetu i kontaminacija mogu da imaju ozbiljne posledice u smislu gubitaka.\nSGS je dokazano pouzdan dobavljač usluga u gasnom sektoru i omogućava nadgledanje i optimizaciju svih vrsta procesa. Mi pružamo sveobuhvatni set usluga validacije, verifikacije i analize za sektor industrijskih gasova čiji je cilj da informiše aktere u lancu snabdevanja i da omogući delotvorno upravljanje rizikom.


Zgrada u Ugljaru namenjena Domu zdravlja, opštini i pošti (Foto Kim)\nProšle nedelje u zgradu se uselio Privremeni organ opštine Kosovo Polje koji se tokom proteklih dvadeset godina više puta selio, najpre iz Kosova Polja, a potom i iz nekoliko privatnih kuća u Ugljaru.\nJoš od martovskog pogroma i prinudnog iseljenja iz svog matičnog sedišta u Kosovu Polju, Dom zdravlja se iz ovog gradića uselio u privatni objekat, takođe u Ugljaru. Za te potrebe je plaćano oko 800 evra mesečno, a pored kuće, Dom zdravlja Kosovo Polje je koristio i limene kontejnere, ali i kamion u kojem je bilo smešteno Odeljenje stomatologije.\nOva zdravstvena ustanova je ove nedelje započela preseljenje, a u novoj zgradi će koristiti ceo prvi sprat. Prizemlje je namenjeno za PO opštine, ali i Poštu koja će takođe koristiti par prostorija.\nDirektor Doma zdravlja Kosovo Polje dr Jordan Petrović potvrdio je za RTV Kim da su počeli da čiste i prenose opremu, ali da će to potrajati desetak dana.\nGradnja trajala skoro deceniju i po. Radovi obustavljani više puta\nPodsetimo, radovi na objektu u Ugljaru su započeti 2007. sredstvima Nacionalnog investicionog fonda (NIP-a) a uloženo je 20 miliona dinara, da bi 2013. godine bili obustavljeni zbog dozvole koju Opština Kosovo Polje, po kosovskom sitemu, nije htela da izda srpskoj instituciji. Kasnije je i Ministarstvo za Kosovo i Metohiju obustavilo uplate.\nU međuvremenu su se smenjivale vlasti, a gotovo svaka je obećavala da će taj objekat biti završen. Radovi su obustavljani više puta, da bi prošle godine uz finansije koje je obezbedila Kancelarija za Kosovo i Metohiju konačno bili nastavljeni. Koliko novca je uloženo, još nismo uspeli da saznamo.\nTokom nedavnog boravka u Novom Badovcu, direktor Kancelarije Petar Petković je odgovarajući na pitanje o završetku gradnje zgrade u Ugljaru rekao da ova institucija rešava probleme.\n"Rešavamo probleme koji su nagomilani i koji su postojali decenijama. Pričamo sa ljudima i rešavamo probleme. U sklopu svih tih stvari i novog Privremenog organa u Kosovu Polju, krećemo sa jednom novom energijom koja će, između ostalih podrazumevati, i ubrzan proces za pitanje koje ste mi vi postavili", kazao je Petković novinarki RTV Kim.\nMeđutim, ostaje nejasno zbog čega je tender za nastavak radova na objektu u Ugljaru, umesto Privremenog organa Opštine Kosovo Polje, raspisao je Privremeni organ opštine Zvečan, a posao je dobila firma "Rad 028" iz Zvečana.\nPomenuta firma je, prema pisanju nedeljnika NIN, samo u poslednjih godinu i po dana, ne računajući izgradnju novog „Univerziteta u Prištini sa privremenim sedištem u Кosovskoj Mitrovici“, angažovana, po pravilu kao jedinog ponuđača, za poslove vredne skoro 29 miliona evra.\nNIN piše da je ova malo poznata firma dobila gotovo sve tendere koje raspisuju srpske opštine na Kosovu.\nPomenuta firma je okončala gradnju u Ugljaru, a kako se očekuje svečano otvaranje će biti upriličeno uskoro. Očekuje se da će tada u Ugljare doći i predstavnici Kancelarije za Kosovo i Metohiju.\nInače, RTV Kim je od početka gradnje izveštavala o ovoj temi, a poslednji put u novembru prošle godine.\n28.01.2022 Ispitan peti svedok u slučaju Duška Arsića (227)\n28.01.2022 PKC “Akvarijus” nagrada Udruženja književnika Srbije (212)


RTS :: Vučić posetio Dejana i Draganu, radnike u fabrici "Kromberg i Šubert"\nDruštvo Vučić posetio Dejana i Draganu, radnike u fabrici "Kromberg i Šubert"\nVučić posetio Dejana i Draganu, radnike u fabrici "Kromberg i Šubert"\nčetvrtak, 14. jun 2018, 12:16 -> 20:54\nPredsednik Srbije Aleksandar Vučić je, pre prisustvovanja otvaranju novog pogona nemačke kompanije "Kromberg i Šubert" u Kruševcu, posetio porodicu Krstić, mladi bračni par Dejana i Draganu, koji već rade u toj fabrici.\nAleksandra Vučića je zanimalo od kada oni rade u nemačkoj kompaniji i u kakvim uslovima.\n"Važna je diploma, ali ne samo diploma, važan je rad. Oni cene marljivost i disciplinu", rekao je predsednik.\n"U menadžmentu fabrike su ljudi koji su radili u najjačim industrijama i privilegija je raditi rame uz rame sa takvim ljudima", rekao je Dejan Krstić.\nDejan i Dragana imaju trgodišnju ćerku Dunju, a na putu je i dečak, pa Krstići ističu da u tom smislu imaju maksimalnu podršku i razumevanje poslodavca. Tako će, do dolaska prinove u avgustu Dragana biti kraj Dunje, koristeći i pre zakonskog roka trudničko bolovanje.\nDejan se još jednom zahvalio predsedniku Vučiću što je posetio njihovo domaćinstvo, ali i na tome što je doveo velike investitore u taj grad.\n"Kruševcu se vraća sjaj industrijskog grada, o kome smo slušali", rekao je Dejan.


Najbolje rukometašice Srbije dočekuju Holandiju posle ubedljive pobede nad selekcijom Tunisa - Sjajne Vesti\nSJAJNE VESTI IZ DANSKE\nNa Svetskom prvenstvu u Danskoj, ekipa ženske rukometne reprezentacija Srbije savladala je ekipu Tunisa sa 43:21.\nNaše najbolje rukometašice su u poslednjem kolu A grupe relativno lako došle do pobede. Pre Tunisa one su svladale Japan i tako su pre meča sa rukometašicama Tunisa obezbedile četvrto mesto. Naime, Mađarska je savladala Japan sa 31:21 i tako je Srbija bila obezbeđena. Pobeda nad Tunisom je samo pokazala da smo sa pravom u osmini finala.\nTrener selekcije Srbije Saša Bošković izjavio je:\n„Dobili smo Holandiju, više bih voleo da je Švedska, ali šta da radimo, spremićemo se i za njih. Prošli smo prvi zadatak, sad idemo na drugi. Na korak smo od sna, da ostvarimo kvalifikacije za Rio, pa ćemo videti za dalje. Holandija ima jako dobre igračice, sve te devojke igraju u evropskim klubovima, u Ligi šampiona, a dve su u Djeru. Mislim da možemo da im pariramo, dosta trče, brze su, ali se nadam da imamo rešenje.“\nU ekipi Srbije najefikasnija je bila Katarina Krpež koja je postigla više od četvrtine golova za selekciju, tačnije 11 golova, dok je Sanja Radosavljević postigla 5. Razlika od 22 gola samo pokazuje koliko je naša selekcija jaka, međutim prave borbe tek predstoje.\nSada sleduje nokaut faza, a protivnik Holandija koja je osvojila prvo mesto u grupi B. Kako je rukomet u skandinavskim zemljama dosta razvijen i cenjen, godinama su u samom vrhu. Ekipa Holandije je jako dobra i to dokazuju odličnim igrama u grupi kao i osvojenim prvim mestom, tako da zadatak naših najboljih neće biti ni malo lak.\nNajbolja srpska reprezentativka u prošlom duelu Katarina Krpež veruje u pozitivan rezultat protiv ekipe Holandije:\n„Holandija je odličan tim, igraju brzo, imaju dobru odbranu, odličan kontranapad. Biće veoma teško, ali na nama je da se dobro pripremimo i da se koncentrišemo na našu igru.“\nOsmine finala Svetskog prvenstva između Holandije i Srbije je na programu danas od 20.45 sati u Nestvedu. Obezbeđen je direktan prenos.\ntop vesti, sjajne vesti, srbija, holandija, zenska rukometna reprezentacija srbije, rukometasice, katarina krpez, tunis\nNajbolje rukometašice Srbije dočekuju Holandiju posle ubedljive pobede nad selekcijom Tunisa postavio Vedran Martinović 13.12.2015


Nakon likvidacije "Krio sejva" matične ćelije biće deponovane u Belgiji?\nIzbrisan iz registra\nU Švajcarskoj je pokrenut postupak likvidacije "Krio sejva", banke matičnih ćelija kojoj je oko 240.000 porodica povjerilo 330.000 uzoraka iz krvi pupčanika svoje djece, među kojima je, prema posljednjim procjenama, 13.000 uzoraka iz Srbije.\n"U Ministarstvu zdravlja Crne Gore postoji registar građana koji su se odlučili za čuvanje matičnih ćelija preko ovog predstavništva, prema ugovoru koji je "Krio sejv" potpisao sa bankom iz Švajcarske. Matične ćelije iz Crne Gore čuvaju se u Švajcarskoj, Luksemburgu i Njemačkoj, preko ugovora sa predstavništvom "Bio sejva" i odobrenja koje su dobili od Ministarstva zdravlja", kazala je Senka Klikovac.\nPreciznih informacija šta to znači za vlasnike matičnih ćelija, koje su u međuvremenu, pošto je "Krio sejvu" oduzeta dozvola za rad, prebačene u Varšavu, u jednu od laboratorija "Famikord", zasad nema. Iz švajcarskog dokumenta o pokretanju likvidacije nad "Krio sejvom" vidi se jedino da je to učinjeno na prijedlog jednog od tužilaca.\nAdvokat Rastko Petaković, koji je razotkrio aferu sa "Krio sejvom", koju su po njegovoj prijavi istraživale vlasti u Švajcarskoj, čeka dodatne informacije iz te države. Poslije njegove prijave "Krio sejv" je izbrisan iz registra banaka matičnih ćelija.\n"Nisu poznati svi detalji, da li se radi o stečajnom ili postupku prinudne likvidacije", kaže Petaković i dodaje:\n"Uobičajeno, kada dođe do stečaja ili likvidacije banke matičnih ćelija, banka garantor preuzima skladištenje uzoraka. U slučaju Krio sejva imam informaciju, zahvaljujući jednoj od majki koja se raspitala, da je garantor Univerzitet u Antverpenu, ali nije nam poznato da li za sve uzorke".\nOko dva odsto uzoraka povjerenih "Krio sejvu", kojem je inače bilo povjereno oko 35 odsto svih matičnih ćelija datih na čuvanje, nije transportovano poslije problema u kojima se našla ova banka. To je do 5.000 uzoraka, koji su još u depoima koje je koristio "Krio sejv", odnosno nije ih preuzeo poljski "Famikord", u kojem tvrde da su uzorke preuzeli, transportovali i deponovali o svom trošku, i da će ih čuvati narednih pet godina.\nU čitavom regionu "Krio sejv" se najduže zadržao u Srbiji, gdje mu je prošle nedelje privremeno suspendovana dozvola da rad. Iz Slovenije se zvanično povukao prije četiri godine, a nedugo zatim i iz Hrvatske, Crne Gore, Makedonije i Albanije, pišu Novosti.\nU Crnoj Gori, gdje je "Krio sejv" ugašen prije dvije godine, matične ćelije svoje djece povjerilo je oko 2.000 roditelja. Oni će, ukoliko im prava budu ugrožena, moći da tuže banku, ali u Ministarstvu zdravlja ne očekuju da će do toga doći.\n"Vlasnik kompanije izjavio je da raspolažu svim podacima i da nema nikakvih problema za osobe koje su se odlučile da čuvaju matične ćelije u bankama sa kojima oni sarađuju", rekla je načelnica Direkcije za farmaciju, biomedicinu i transplantaciju Senka Klikovac.\nmatične ćelije krio sejv cryo save\nBanka matičnih ćelija “Krio sejv” podigla veliku prašinu\nAfera "Cryo Save": Jesu li sigurne matične ćelije\nUgašeno predstavništvo Krio-sejv banke: Gdje su nestale matične ćelije?


Vesti online / Vesti / Hronika / Uhapšen napadač sa Ade Huje koji je ranio mladića\nUhapšen napadač sa Ade Huje koji je ranio mladića\nBeogradska policija uhapsila je A.R. zbog sumnje da je počinio krivično delo teško ubistvo u pokušaju tako što je, juče oko sedam časova ispred jednog restorana na Adi Huji, hicem iz pištolja teško ranio 27-godišnjeg muškarca, saopštio je danas MUP.\nTom prilikom, kako se sumnja, lakše je povređena i 21-godišnja devojka koja je bila u društvu ranjenog mladića.\nNakon ovog događaja, osumnjičeni A. R. (24) naterao je ranjenu devojku da uđe sa njim u automobil i potom su se udaljili u nepoznatom pravcu.\nOn je, kako se sumnja, juče po podne ranjenu devojku izbacio iz vozila na Čukaričkoj padini, a ona je potom prevezena u Urgentni centar, gde su joj konstatovane lakše povrede.\nOsumnjičenom A. R. određeno je zadržavanje do 48 časova nakon čega će, uz krivičnu prijavu, biti priveden nadležnom tužilaštvu.


PRNJAVOR: KRIMINALISTIČKA ISTRAGA - AFERA "PEKABESKO" DOBIJA EPILOG - Prnjavorski informativni portal\nBy redakcija Juni 10, 2015\nRadmila Čojo na meti policije!\nKriminalistički inspektori MUP-a RS po nalogu Okružnog tužilaštva Banjaluka privode kraju istragu o aferi “Pekabesko”, a na meti policije je pomoćnica ministra poljoprivrede, šumarstva i vodoprivrede RS za resor veterinarstva, Radmila Čojo!\nPored nje, istragom je obuhvaćen i direktor Veterinarskog zavoda “Dr Vaso Butozan”, Drago Nedić.\nPrema tvrdnjama izvora Pressa bliskog istrazi, Radmila Čojo se sumnjiči da je početkom decembra prošle godine izdala nezakonitu naredbu o zabrani prometa proizvoda makedonske mesne industrije “Pekabesko”, čime je nanela štetu ovoj kompaniji i preduzeću “Leburić komerc” iz Prnjavora, koja je generalni uvoznik “Pekabeskovih” proizvoda u RS.\nNaš izvor objašnjava da se Radmili Čojo stavlja na teret da nije imala nalaze sertifikovane ustanove o tome da su pomenuti proizvodi zdravstveno neispravni, odnosno da je u njima pronađena veća količina fosfata od propisane.\n– Drago Nedić se nalazi na udaru policije i zbog ometanja istrage, odnosno prikrivanja dokaza u ovom predmetu, on se sumnjiči i da je Institut “Dr Vaso Butozan” nesertifikovanom metodom uradio analizu mesnih proizvoda “Pekabesko” – tvrdi naš sagovornik.\nOn ističe da Radmila Čojo još nije saslušana u svojstvu osumnjičenog, ali da će najverovatnije dati iskaz nakon što se vrati sa bolovanja, na kojem je već neko vreme.\nTužilaštvo u januaru izdalo nalog!\nPortparolka Okružnog tužilaštva Banjaluka Maja Đaković Vidović potvrdila je za Press da se skoro pet meseci vodi istraga o aferi “Pekabesko”.\n– Okružno tužilaštvo Banjaluka je 13. januara ove godine naložilo Upravi kriminalističke policije MUP-a RS da obavi provere vezane za okolnosti izdavanja naredbe o zabrani prometa namirnica proizvođača “Pekabesko” od 5. decembra 2014. godine, te naredbe o stavljanju van snage naredbe o zabrani prometa namirnica proizvođača “Pekabesko” od dana 26. decembra 2014. godine. U interesu postupka ne možemo saopštiti više informacija vezanih za pomenuti predmet – navela je Đaković Vidovićeva.\nNaš sagovornik kaže i da se ispostavilo da su u preduzeću “Leburić komerc” bili u pravu kada su tvrdili da “ne postoji nijedna analiza sertifikovane institucije koja ukazuje na povećanu količinu dodatih fosfata u ‘Pekabeskovim’ proizvodima”, kao i da je ispitivanje njihovih proizvoda izvedeno suprotno pravilnicima o mesnim proizvodima i aditivima, te da su pogrešno primenjeni Zakon o hrani i Zakon o veterinarstvu u RS.\n– Radmila Čojo je navela da je osnovni razlog za izdavanje naredbe o zabrani prometa “Pekabeskovih” proizvoda “odgovornosti države da zaštiti interes i zdravlje potrošača”, kao i da je, prema stručnom mišljenju i na osnovu provedenih analiza i važećih zakonskih odredbi, takva hrana štetna za zdravlje ljudi jer sadrži prehrambene aditive iznad količina koje su dozvoljene. Međutim, posle nekoliko dana je potpuno revidirala svoj stav i javno rekla da se “građani koji su konzumirali ‘Pekabeskove’ proizvode neće razboleti jer povišene vrednosti fosfata nemaju trenutno nego kumulativno dejstvo”. Nažalost, umesto odgovornosti države, u ovom slučaju je pokazana neodgovornost jer će u slučaju da celi slučaj dobije sudski epilog i da ona bude osuđena građani morati da plate njene postupke, odnosno odštetu preduzeću “Leburić komerc” i kompaniji “Pekabesko”, pogotovo što je, pored naredbe o zabrani prometa, Ministarstvo poljoprivrede, šumarstva i vodoprivrede RS uputilo dopis Kancelariji za veterinarstvo BiH da se “Leburić komerc” izbriše iz registra uvoznika u BiH da bi se onemogućio daljnji uvoz, čime je nanesena i dodatna šteta ovoj firmi – objašnjava izvor Pressa blizak istrazi.\nBojan Popović iz preduzeća “Leburić komerc” pozdravlja rad istražnih organa i kaže da u ovom preduzeću ostaju pri onome što su tvrdili u decembru prošle godine kada je donesena naredba o zabrani prometa proizvoda “Pekabeska”.\n– Ta odluka je bila neutemeljena i drago nam je što su istražni organi na putu da to potvrde. Sačekaćemo da policija i tužilaštvo urade svoj posao pre nego što donesemo odluku o eventualnoj tužbi i odštetnom zahtevu – kaže Popović.\nRadmila Čojo juče nije odgovarala na pozive iz Pressa, dok Drago Nedić kaže da Institut “Dr Vaso Butozan” sarađuje sa svim organima i institucijama.\n– Mi često dobijamo zahteve brojnih institucija, između ostalog i policije ili sudova, da im dostavimo određene izveštaje ili nalaze i postupamo u skladu sa tim zahtevima. Ne znam konkretno za slučaj “Pekabesko”, ali ako nam je došao neki zahtev u vezi s tim, naše službe su ga verovatno dostavile onome ko ga je tražio – kaže Nedić.\nKRAGUJEVAC: Bore se za život bebe koja je drogu dobila preko majke


Demonstracije na severu Kosova\nKosovo: Srbi su danas protestovali i u Gračanici\nViše od 15 000 Srba odbacilo je danas sa protestnog skupa u severnom delu Kosovske Mitrovice Deklaraciju o nezavisnosti Kosova koju je juče usvojila skupština Kosova.\nSa današnjeg protesta je jasno upućena poruka da su kosovski Srbi deo države Srbije, da su njeni ravnopravni građani i da je Kosovo u sastavu Srbije. Predsednik Z ajednice srpskih opština i naselja Kosova i Metohije Marko Jakšić pozvao je danas vlasti u Beogradu da se za opstanak Srba na Kosovu bori svim raspoloživim sredstvima.\n“Od naše države, naše vlasti i našeg predsednika očekujemo da jasno i glasno kažu da ako Albanci vrše nasilje nad Srbima, ako budu krenuli na Mitrovicu, Prilužje, Gojbulju, Gračanicu, da li će Srbija da upotrebi vojnu silu ili neće.Neka se ne nada pomoći KFOR-a. Srbija treba da upotrebi sve vojne snage i sve što ima da zaštiti svoj živalj na prostoru Kosova i Metohije”, rekao je Jakšić.\nOn je izrazio očekivanje da vlasti u Beogradu neće potpisati bilo kakve sporazume o pridruživanju i stabilizaciji sa EU jer bi to bila izdaja.”U slučaju da se to ipak dogodi”, kazao je Jakšić, “Srbi sa Kosova će ispred sedišta predsednika Republike Srbije organizovati masovni protest koji će trajati sve dok Skupština Srbije takav nerazuman sporazum sa EU ne osudi i poništi”.\n“Nema logike da se sklapaju sporazumi sa EU, sa onima koji okupiraju našu zemlju jer na taj način posredno priznajemo da smo saglasni sa okupacijom. Kakva je to logika da hoćemo da tužimo sudu te zemlje koje priznaju nezavisno Kosovo a sa njima hoćemo da pravimo sporazume? To nigde u svetu nema i zato pozivamo sve u Beogradu da se okanu bilo kakvih sporazuma sa EU. U protivnom ako se to desi, svi skupa doći ćemo gore i ostaćemo tamo sve dok se takvi kolaboracioni sporazumi ne ponište”, rekao je Jakšić.\nPredsednik Srpske Liste u skupštini Crne Gore Andrija Mandić pozvao je okupljene Srbe da ne napuštaju ove prostore jer će samo na taj način odbraniti Koosvo i Metohiju.\n“Vrlo je važno da ovde, u severnom Kosovu i Metohiji u našim enklavama, u Metohiji, svi ostanemo u svojim kućama. Tako se brani srpski nacionalni interes, tako se brani Kosovo i Metohija. A mi smo veliki narod – 500 godina smo čekali da Kosovo vratimo u srpski državni prostor. Naši dedovi su uspeli to da urade a mi njihovi unuci treba samo da odbranimo da ostane u srpskoj državi. Mi smo narod koji je i padao ali i narod koji se se i dizao, narod koji je gubio ali i narod koji je pobeđivao. Mi smo narod koji je stvoren za pobede i sigurno ćemo i u ovoj bitci pobediti”, rekao je Mandić.\nOkupljeni Srbi nosili su mnogobrojne srpske zastave i transparente na srpskom i engleskom jeziku - "Kosovo nije na prodaju", "Ne damo Kosovo", "Rusijo pomozi", "Nezavisno Kosovo nastavak bombardovanja Srbije...".Nakon protesta okupljeni Srbi su krenuli u mirnu šetnju do glavnog mosta na Ibru. Incidenata nije bilo. Pored severne Kosovske Mitrovice, protestni skupovi održani su danas u Gračanici, Štrpcu i Ranilugu. Posle noći koja je nosila mnogo neizvesnosti zbog jednostranog proglašenja nezavisnosti Kosova, na severu Kosova danas je miran radni dan.


Andrej Lisivoj: Srbi moraju uvek postojati na Kosovu - Politika - Dnevni list Danas\nPočetna » Politika » Andrej Lisivoj: Srbi moraju uvek postojati na Kosovu\n0Piše: Beta 21. februara 2019. 09.52\nLisovoj je to rekao na „Etno festivalu“ sinoć održanom u Kosovskoj Mitrovici, kojem su prisustvovali predstavnici konzulata Rusije iz Prištine.\n„Vidimo da vi tu u srpskom delu Kosova imate mogućnost da sačuvate svoju tradiciju i kulturu, materijalnu i nematerijalnu. Srbi na Kosovu imaju svoju istoriju, tradiciju koju mogu da nastave mnoge generacije“, kazao je Lisovoj.\nNa festivalu je predstavljena izložba eksponata „Vasilevs“ porodice Manitašević, a svoja umeća pokazali su i guslari sa ovih prostora i iz regiona.\nManifestacija je imala i humani karakter jer su prikupljana sredstva za lečenje Dragana Tripkovića iz Plemetine, kome je hitno potrebna transplantacija bubrega, a organizator je „Humani centar“ Mitrovica.


Na ovom skupu predstavljeni su rezultati modernizacije sistema paušalnog oporezivanja i novi sistem za dostavu poreskih rešenja, u prisustvu premijerke Ane Brnabić.\nSistem oporezivanja paušalaca je reformisan i predstavlja zatvoren sistem elektronske uprave, budući da preduzetnik može da se registruje, započne poslovanje, dobije poresko rešenja i plati ga, a da nijednom ne kroči u filijalu Poreske uprave, rekao je predsednik Nadzornog odbora NALED-a i direktor PwC Vladislav Cvetković.\nPrvi put je uvedena objektivna formula za obračun iznosa poreza i doprinosa, tako da svi zaintersovani već dva meseca na portalu projekta Javno-privatni dijalog mogu na Kalkulatoru koji je razvio NALED u saradnji sa Poreskom upravom, da izračunaju poreske obaveze za tekuću i tri naredne godine, istakao je Cvetković. Taj Kalkulator su preduzetnici i potencijalni preduzetnici koristili do sada oko 59.000 puta, dodao je.\nPaušalci su, kako je rekao, dobili još jednu pogodnost koju nikada nisu imali, a to je ograničenje najvećeg mogućeg rasta poreske osnovice na najviše 10 odsto godišnje, takođe do 2023. godine. Zahvaljujući tome uspostavljen je sistem oporezivanja paušalaca koji je bez presedana po pitanju transparentnosti formule za utvrđivanje poreza, predvidivosti i lakoće korišćenja, o čemu svedoči 100.000 paušalaca koji su elektronskim putem već isporučena rešenja za 2020. godinu.\n"Posebno smo zadovoljni jer je ovom reformom rešena jedna od važnih preporuka NALED-ove Sive knjige, koja datira još iz 2015. godine, kada smo zajedno s našim članovima reformu paušalnog oporezivanja istakli kao prioritet", naveo je Cvetković.\nPenzioneri mogu do kraja maja da se jave na oglas za rehabilitaciju u banjama Srbije koji je raspisao Republički fond za penzijsko-invalidsko osiguranje.\nUmesto bilo kakve zarade, proizvođači višnje ove godine u Srbiji će biti u minusu! Početna otkupna cena je 25 dinara po kilogramu, za pet dinara niža nego lane, kada se višnja cenila duplo jeftinije nego 2018.\nKONFERENCIJA O DUALNOM OBRAZOVANJU "Svako ko nije spreman na usvajanje moderne tehnologije, komunikacija i robotike će ZAOSTATI"\nDanas se održava konferencija o dualnom obrazovanja u organizaciji Švajcarsko-srpske privredne komore. Predsednik Švajcarsko-srpske privredne komore Majo Mićović je, na otvaranju konferencije, istakao da dualno obrazovanje u Srbiji privlači dosta pažnje.\nGarancija KRAĆA od DVE godine krije PREVARU, čak i za kupovinu malog ELEKTRIČNOG UREĐAJA\nZahvaljujući Zakonu o zaštiti potrošača, koji je na snazi već nekoliko godina, odnos između potrošača i trgovaca drugačiji je nego ranije.\nEmirejts i Etihad ervejz, dve najveće avio-kompanije iz Ujedinjenih Arapskih Emirata, demantovale su današnju vest "Blumberga" o tome da Emirejts želi da preuzme Etihad kako bi stvorio najveću svetsku avio-kompaniju.\nZA RTB BOR 200 MILIONA DOLARA Ziđin investira u proširenje kapaciteta i obnovu\nKineska rudarska kompanija "Ziđin", koja je sa 63 odsto vlasništva većinski vlasnik u bivšem RTB "Bor", investiraće 200 miliona dolara u obnovu, doradu i izgradnju metalurških pogona.


Mešanje u izbore - Blic Online\nTajni svedok bi mogao da dokaže direktnu umešanost ugostiteljskog magnata poznatog kao "Putinov šef" u izbore širom planete. On bi trebalo da svedoči na suđenju narednog meseca, piše "Politiko", pozivajući se na američkog tužioca.\nSpecijalni tužilac Robert Maler okončao je svoju istragu o mogućem mešanju Rusije u američke predsedničke izbore 2016. godine a, kako navodi AP, glavni nalazi istrage mogli bi da budu objavljeni već danas.\n"LOV NA VEŠTICE" Tramp uporedio Malera sa Makartijem\nPredsednik SAD Donald Tramp ponovo je kritikovao istragu o mogućem mešanju Rusije u predsedničke izbore, nazvao je "najgorom kampanjom političkog progona" i rekao da je ovlastio advokata Bele kuće da svedoči u istrazi kako bi se privela kraju, prenosi "Glas Amerike".\n"Saradnja i razmena podataka članica G 7 radi sprečavanja mešanja u izbore"\nLideri zemalja Grupe sedam (G7) saglasni su da je potrebna međusobna razmena podataka i saradnja sa internet provajderima i društvenim mrežama radi sprečavanja mešanja u izbore u zemljama članicama, navodi se u nacrtu dokumenta svetskih lidera o privrženosti u koji je Rojters imao uvid.\nMađarska vlada optužila je američki Stejt department za mešanje u izbornu kampanju u toj zemlji.


Sajam knjige - Blic Online\nU Banjaluci otvoren 22. Međunarodni sajam knjige\nGradonačelnik Banjaluke Igor Radojičić i poznati ruski pisac Vjačeslav Kuprijanov večeras su svečano otvorili 22. Međunarodni sajam knjige, koji je u Sportskoj dvorani "Borik" okupio brojne posetioce i oko 100 izdavača iz BiH i regiona.\nMeđunarodni sajam knjige, 22. po redu, koji počinje danas u Sportskoj dvorani “Borik” u Banjaluci, okupiće oko 100 izdavača iz BiH, Srbije, Crne Gore i Hrvatske.\nBanjaluka: Otvoren 21. međunarodni sajam knjige, predstavlja se 80 izlagača\nU Banjaluci je večeras otvoren 21. međunarodni sajam knjige na kojem će se ove godine predstaviti više od 80 izlagača iz Republike Srpske i regiona.\nIdealan praznični poklon: Knjige već za 100 dinara na Božićnom sajmu u Domu sindikata\nNa štandovima u holu Doma sindikata, u okviru tradicionalnog Božićnog sajma knjiga, koji će trajati do 17. januara, možete pronaći naslove domaćih pisaca, strane bestselere, knjige za najmlađe, kao i enciklopedije, rečnike, udžbenike, vodiče kroz svet stripova, bojanke i slikovnice za najmalađe.\nIzložba najboljih ilustracija knjiga 20. aprila\nU okviru Festivla ilustracije knjige "BookILL Fest" 20. aprila na Salonu knjige Novosadskog sajma biće otvorena izložba 150 odabranih ilustracija 97 autora iz Srbije i inostranstva.